“Teringat Cara Ayah Dulu Didik Anak.” Warganet Inspirasi Cara Johan Displin Anak Tentang Solat.

Melentur buluh biarlah dari rebungnya. Itulah pegangan pasangan selebriti, Johan Raja Lawak dan isteri, Ozlyn

Biarpun Johan popular dengan identiti pelawak yang sering menghiburkan orang ramai dengan gelagat lucunya, Johan tetap displin dalam mendidik anak-anak terutama hal pendidikan agama.

Hakikatnya, beliau sememangnya tegas dalam membentuk anak-anaknya untuk masa depan mereka.

Malah warganet kagum dengan cara mendidik anaknya.

Kalau dh mengadap papa, renungan papa macam tu.. maknanya apa?? Maknanya cari pasal.. org jemaah korg dok bergasak pasal telekung.. moleiq ni ada satu perangai nak semua benda perfect!! Kalau tgh solat dia boleh melalak rengek kalau tetibe sejadah senget atau bulu2 tepi sejadah tu x rata sebab jemaah lain tergerakkan masa solat.. so kejadian isyak semlm Moleiq masa sujud dia akan kembangkan telekung dia supaya tapak tangan dia akan sentuh sejadah, masa dia sujud kakak Chantiq tolak sikit kain telekung dia.. x kena Moleiq pon.. tp dia sudah angin.. masa dia duduk di antara dua sujud dia sudah siku kakak dia.. kakak dia balas dgn tolak tangan dia.. dan tolak menolak berlangsung smp abes solat.. .. Tahniah anakku.. libasan papa dh hinggap di tapak kaki kalian berdua.. jadikan pengajaran yek yg abg2 duk relax bila dgr suara papa.. padahal dorg lepas solat td pun ada yg bertelagah.. sape yg jarang kutip n bentang sejadah.. jgn risau abg2 pun kena libas  mama ttp sayang korg.. kenapa dorg senyum2 kepot? Sb mama masa amik gmbr ada bg  kt depa selamat berpuasa korg.

SUKA CARA DIDIK JOHAN

Dalam pada itu warganet menyukai cara Johan mendidik anak. Antara komennya adalah

“Cara yang betul untuk mengajar anak2 jadi soleh dah solehah.. Amin.

“Saya respect dengan abg johan dan kak ozlynn mendidik anak.


Selamat Hari Lahir Aaisyah Dhia Rana. Tahun Ini Sambutan Ditunda Kerana Aaisyah Dijangkiti Covid-19. Semoga Cepat Sembuh

Menerusi laman Instagram pelakon terkenal Rozita Che Wan memaklumkan bahawa Aaisyah Dhia Rana telah dijangkiti virus Covid-19.

Hari ini, 1 November merupakan ulang tahun kelahiran Aaisyah yang ke 8 dan keadaan Aaisyah masih lemah.

“Dah sihat nanti kita celebrate all out na sayang. Kita buat kay Lantera Venue tau”

Di ruangan komen, ramai artis-artis mendoakan agar Aaisyah cepat sembuh.

Cepat sembut naa. Happy Birthday we all love u – Azza Elite

Happy Birthday Aaisyah. Get well soon sweetheart .. – Sasha Saidin

Mesti Baca :


Cerahkan Kulit Cara Semulajadi, Tak Ragu-ragu Boleh Gunakan 5 Bahan Dapur Ni!

Kalau cakap mengenai wajah yang cerah, putih dan gebu, rasanya semua wanita inginkan wajah putih mulus. Produk di pasaran dengan bahan pemutih antara yang berjaya menjadikan wajah semakin cerah.

Wajah putih gebu selalunya diimpikan semua wanita. Lebih-lebih lagi bila wanita yang sibuk dengan urusan anak-anak dan langsung tidak ada masa untuk fikirkan soal cantik.

Sambil sibuk melayan anak, ibu-ibu kena cuba petua ini yang dikatakan membantu buat kulit lebih cerah dan licin. Tak perlukan kos yang mahal, semua bahan dirumah boleh anda aplikasikan di kulit wajah.

SCRUB KUNYIT

Skrub kunyit boleh anda aplikasikan di wajah untuk mendapatkan hasil kulit yang lebih cerah dan mulus. Ambil kunyit hidup bersama garam serta sedikit beras dan kisah hingga lumat. Kemudian sapukan ke seluruh wajah seperti memakai masker. Biarkan kering seketika dan selepas itu sentallah wajah dengan gosokan perlahan bagi menanggalkan segala bintik hitam. Wajah juga tampil lebih cerah.

PUTIH TELUR

Telur bermanfaat untuk melembapkan kulit. Selain itu, putih telur berfungsi untuk menganjalkan kulit. Cara yang sangat mudah iaitu dengan menyapu putih telur di wajah umpama memakai masker. Biarkan seketika dan basuh bersih. Tidak hanya menganjal dan mencerah, putih telur juga sangat berkesan untuk mengeluarkan bintik-bintik hitam di atas hidung.

LEMON

Lemon memang sangat banyak manfaatnya pada tubuh dan wajah. Lemon dikatakan sangat baik untuk mengeluarkan sel kulit yang mati dan menjadikan kulit putih secara semula jadi. Gunakan air perahan lemon untuk membersihkan wajah setiap pagi dan malam untuk mendapatkan hasil yang maksimum. Jadi, lemon kena sentiasa ada di rumah.

AVOKADO

Avokado kaya dengan vitamin E dan berfungsi untuk membantu mencerahkan kulit wajah. Ambil isi avokado dan sapu di bahagian wajah seperti masker seminggu sekali. Selain itu, avokado juga boleh menghilangkan kulit berminyak dan menghilangkan jerawat.

TOMATO

Tomato juga digunakan untuk mencerahkan kulit. Tomato boleh mengeluarkan sel kulit yang mati pada wajah. Gunakan masker tomato di malam hari dan bilas dengan air suam di pagi hari. Setiap hari melakukannya boleh mencerahkan kulit secara semula jadi dari dalam.


Isteri Ni Dapat Gaji Tetap & Jumlahnya Meningkat Seiring Kemampuan Suami. Memang Terbaik Praktis Cara Ni!

Beruntungnya seorang isteri apabila suami yang menanggung nafkah isteri tanpa cuai melaksanakan tanggungjawabnya. Malah tidak dengan itu menghargai dan menyayangi isterinya serta memberi layanan yang terbaik.

Demikian pula apa yang dikongsikan oleh Puan Marliya Ramli tentang perihal suaminya yang sentiasa akan memperuntukkan ‘wang gaji tetap’,dibank in setiap bulan tanpa gagal.

Ayuh kita baca perkongsian daripadanya, semoga apa yang baik dapat dijadikan ikutan dan apa juga kekurangan dalam keluarga, kita perbaiki agar hubungan suami isteri sentiasa di dalam redo Allah.

Sejak usia 23 tahun selama 14 tahun ada seorang suami yang sentiasa on time memberikan ‘gaji’ kepada isteri. Selewat-lewatnya 28hb setiap bulan.

Tanpa perlu ditanya-tanya atau diminta-minta suami ini akan sediakan juga pakaian raya, set mandian dan keperluan asas isteri.

Kerana selain tempat tinggal, persalinan, keperluan asas dan makanan adalah kewajipan.

Kenapa isteri perlu minta jika ianya adalah sesuatu yang difahami oleh khalifah rumahtangga tentang perintah Allah?

Bermula dengan gaji seorang Techician cabuk hinggalah menjadi senior engineer, jumlah ‘gaji’ meningkat seiring dengan kemampuan. Bermula dari kadar pemberian pada tiga angka sehingga mencecah ke empat angka setiap bulan.

Dalam bahasa lebih mudah difahami ianya adalah nafkah terhadap isteri.

Biarpun isteri mampu menyara diri sendiri, tidak sekalipun ia menjadi alasan untuk si suami culas memberikan nafkah.

Dan mungkin.

MUNGKIN!

Kerana amalan inilah Allah permudahkan suami tersebut hingga mampu berhenti makan gaji pada sebelum usia 35 tahun.

Kerana amalan inilah Allah sentiasa memberikan jalan rezeki yang tidak berputusan buat suami tersebut.

Kerana amalan inilah segala yang diusahakan oleh suami selalunya menjadi kenyataan.

Kerana amalan inilah…

Amalan yang usah sesiapa pun anggap sebagai remeh.

Kerana suami sedar, amalan memberi nafkah bukan lah pilihan. Namun kewajipan mengikut kemampuan.

Kewajipan yang bukan YB Najib suruh atau Tun Mahathir arahkan. Bukan kewajipan PU Abu paksa semua suami buat. Bukan!

Namun kewajipan yang Allah perintah.

Melanggar perintah Allah lebih buruk hukumannya berbanding melanggar perintah Sultan.

Isteri adalah amanah. Kita jaga amanah Allah, maka Allah jaga rezeki kita.

Salam sayang


Gara-Gara Tak Minat Ilmu Keibubapaan, Suami Tak Jaga Bonding Isteri & Anak. Take Note 7 Kesan Ini Jika Nak Rumahtangga Saling Melengkapi!

Bukan nak menunding jari, cari kesalahan suami, tetapi jika inginkan kebahagiaan keluarga, suami isteri perlu saling melengkapi dalam menguruskan anak-anak. Memang diakui kadang kala, wujud perselisihan faham dalam mendidik anak. Malah kebanyakan kaum ibu sahaja cenderung berminat mengikuti ceramah keibubapaan berbanding kaum suami.

Ikuti penjelasan Pendidik Ilmu Keibubapaan, Dr Taufiq Razif  mengenai kesannya jika suami tidak berminat mengenai ilmu keibubapaan. Moga kita muhasabah diri untuk menjadi ibu bapa yang terbaik buat keluarga.

7 Kesan Buruk Bila Suami Tak Ikut Belajar Ilmu Keibubapaan

1. Suami akan kurang EMPATI dalam rumahtangga

– Dengan empati ni la suami boleh rasakan kesusahan membesarkan anak dan keperitan membuat kerja rumah yang tak pernah surut

– Empati ni juga sangat penting bila berhadapan dengan anak anak. Kadang kadang kita duk tengking anak yang mengamuk padahal mungkin anak kita sebenarnya mintak perhatian atau kurang dibelai

– Anak anak tak pandai nak luah apa yang mereka rasa jadi kita sebagai mak ayah la yang perlu ada sifat empati yang kuat supaya kita boleh rasa apa yang anak kita rasakan

2. Suami cenderung gunakan kekerasan & tengkingan

– Cara tercepat nak diamkan anak yang meragam adalah dengan menengking dan membentak anak kita sekuat kuatnya

– Sesiapa yang tak belajar ilmu keibubapaan/parenting akan cenderung gunakan pendekatan tengking tersebut sebab benda ‘instant solution’ pada masalah anak yang suka meragam

– Padahal kesan jangka masa panjang adalah sangat dasyat. Emosi anak akan terganggu, otak dan psikologi anak juga akan terkesan!

3. Suami panas baran

– Tanpa ilmu keibubapaan yang betul, suami akan cenderung melepaskan emosi di tempat kerja kepada anak anaknya sendiri

– Ramai beranggapan yang anak anak kecil ni mampu serap tekanan dan kegeraman daripada mak ayahnya sendiri padahal anak kecil ni lah makhluk yang paling ‘fragile’ dan lemah ketahanan mindanya!

4. Suami terlupa nak jadi Icon

– Tugas suami bukan sahaja sebagai leader ataupun ketua dalam rumahtangga

– tugas suami juga adalah untuk menjadi icon ataupun idola terbaik untuk anak anaknya

– Suami yang tahu tentang ilmu ni akan sensitif dengan gerak geri dan perkataan mereka pada isteri mereka di rumah kerana mereka tahu anak anaknya sedang memerhati. Ingat, anak anak kita adalah CCTV terhebat di dunia!

5. Suami lupa jaga bonding dengan anak

– Suami yang terlalu sibuk bekerja memang akan cenderung lupa untuk fokus pada anak anak

– Tanpa ilmu keibubapaan yang betul, para suami takkan sedar tentang benda ni sehingga lah anak anak mereka menjadi pemberontak dan dah jauh terpengaruh dengan kawan kawannya

– Kenapa? Sebab bonding kawan kawan anak kita tu lebih kuat daripada bonding mak ayahnya sendiri dah! Masa tu nak menyesal pun dah tak berguna!

6. Suami cenderung salahkan si ibu

– Memang ibu adalah madrasah pertama si anak. Tu memang tak boleh nafi

– Cuma kita kena tahu dalam satu madrasah, kena ada imam dan warden untuk membantu. Siapa lagi imam dan warden madrasah rumahtangga kalau bukan si suami?

7. Suami terlalu manjakan anak

– Tanpa ilmu keibubapaan yang betul, kita sendiri pun akan cenderung memberikan semua yang anak kita minta

– Itulah sebenarnya bermulanya kerosakan pada anak kita. Anak yang diberikan semua yang mereka minta akan cenderung untuk tantrum, naik kepala dan tak boleh terima penolakan ( rejection control )

p/s : Tu lah kenapa, kita kena ajak suami kita belajar ilmu parenting bersama sama. Jangan segan nak ajak suami pergi kelas parenting ke seminar keibubapaan ke.

Jika suami isteri, bersam-sama mempelajari ilmu keibubapaan, barulah namanya hubungan suami isteri yang saling melengkapi, baru menjadi sebuah keluarga yang inspirasi!


Rai Kejayaan Tamat Pengajian Pergigian Bersama Foto Arwah Ibu Ayah. Kasih Sayang Seorang Anak Ini, Meruntun Jiwa.

Jika kejayaan seorang anak diraikan dengan kehadiran ibu bapa dengan pelukkan, ciuman dan ucapan tahniah, namun sebaliknya bagi anak muda ini yang bakal bergelar doktor gigi ini.

Bagi melihat perkongsiannya pastinya mengalir air mata, namun kehidupan mesti diteruskan. Anak muda ini, menjadikan arwah ibu bapanya pembakar semangatnya untuk berjaya dalam hidup sekali gus menjadi kebanggaan kedua ibu bapanya biarpun sudah tiada di dunia.

Sungguh inspirasi perkongsian doktor gigi ini.

Hari ini, tepat 10 tahun yang lepas (19/6/2009) nikmat untuk memiliki seorang ayah di dunia telah ditarik. Hilang separuh dari kekuatan hidup. Demi seorang mak yang nak melihat anak – anak berjaya, perjalanan mesti diteruskan.

Alhamdulillah, berjaya dapat keputusan yang cemerlang dalam UPSR, PMR dan SPM. Tapi tak sangka Allah ambik nyawa mak seawal itu, (13/12/2013), 10 hari selepas habis peperiksaan SPM. Walaupun dah bertahun – tahun kehilangan, tapi masih berharap semua yang terjadi ni suatu mimpi.

Plan asal nak pergi ambik keputusan SPM dengan mak ayah dah tak tercapai. Tapi waktu tu hanya mampu cemburu tengok orang lain bergambar dengan mak ayah masing – masing. Dan masa tu jugak terfikir, nanti majlis konvokesyen universiti, aku mesti bawak mak ayah sama – sama jugak.

HADIAH UNTUK ARWAH MAK AYAH.

Alhamdulillah, 17/6/19, hari secara rasaminya aku tamat ijazah pergigian, dapat jugak bergambar dengan mak ayah, walaupun sekadar gambar di dalam gambar. Tapi rasa gembira sebab dapat bawak mak dan ayah sama – sama di hari bahagia ni. Hadiah untuk mak ayah.

“Dapat jugak bergambar dengan mak ayah, walaupun sekadar gambar di dalam gambar.”

Aku selalu terbaca di media sosial, anak – anak yang kehilangan ibu bapa akan tercicir dalam pelajaran, akan gagal dalam hidup. Alhamdulillah hari ini seorang anak yatim piatu berjaya buktikan yang tak semua sangkaan dan andaian orang awam ni betul ?

Semoga mak dan ayah sentiasa gembira dan bahagia di alam sana. Semoga setiap kebaikan dan pahala diperoleh sebagai seorang doktor nanti dapat disalurkan kepada mereka di alam sana.

With love,
Your little dentist ❤ @ Jordan university of science and technology


Walau Gaji ‘Ciput’ Boleh Kumpul RM3,300 Setahun! Ini Trik Tabungan Ikut Hari, Minggu Dan Bulan Mesti. Take Note Semua!

Sejak kecil kita dididik untuk menabung wang untuk mengenali konsep berjimat. Ia satu amalan menyimpan wang untuk kegunaan di masa akan datang.

Taknik ini amalan yang berguna untuk mengajar diri sejak kecil sikap boros. Hakikatnya ramai yang ‘berangan’ nak menabung setiap bulan, tapi asyik tak jadi.

Menarik perkongsian ini, menunjukkan cara teknik menabung yang mudah. Cara ini secara tidak langsung didik anda untuk lebih displin dengan hanya merujuk tabungan mengikut bulan.

Walaupun sudah memasuki bulan februari, masih belum terlambat untuk memulakan trik tabungan ini.

Jadi mulakan hari ini segera!

Tahun ni boleh start buat sudah.

Rm1 – setiap hari masuk dalam tabung. Total setahun genapkan rm400.

Rm5 – simpan setiap minggu 2 keping. Total genapkan setahun rm500.

Rm10 – simpan setiap minggu 2 keping. Total setahun genapkan rm1000.

Rm20 – simpan setiap bulan 2 keping. Total setahun genapkan rm500.

Rm50 – simpan ikut bulan genap (feb, april, jun, ogos, oktober, disember). Total setahun rm300.

Rm100 – simpan ikut bulan ganjil (januari, mac, mei, julai, september, november). Total setahun rm600.

Total keseluruhan setahun RM3,300. Banyak kan?

Sumber: Kate Ginting


“Jangan Letak Ubat Gigi, Minyak Gamat, Kicap….”-Dr Ni Jelaskan Melecur Boleh Jadi Lebih Buruk Jika Salah Rawat!

Kecederaan ringan akibat melecur atau terkena benda panas ketika memasak diakui kadangkala tidak dapat dielakkan. Lazimnya kesan lecuran tidak serius kerana ia hanya melibatkan kecederaan pada bahagian paling luar kulit kita.

Pun begitu, jika tidak diubati terasa pedih dan sakit juga pada kawasan yang melecur. Jadi bermacam-macam cara dipraktikkan untuk memberi kelegaan pada anggota yang melecur. Ada yang kata sapukan dengan ubat gigi, kicap dan macam-macam lagi hingga tanpa sedar sebenarnya ia akan mendatangkan kesan yang lebih teruk.

Ini sepertimana perkongsian daripada Dr Kamarul Ariffin Nor Sadan berkenaan beberapa amalan yang biasa dibuat untuk merawat lecur yang boleh mendatangkan bahaya dan turut berkongsi cara paling mudah dan selamat yang perlu dilakukan jika terjadinya lecur pada tubuh badan.

Semoga perkongsian ini memberi info dan kefahamaan kepada semua dan diharapkan tidak lagi mengamalkan cara yang membahayakan diri.

Jika anda mengalami kelecuran, jangan letak ubat gigi, minyak gamat, tepung, kicap, telur dan sebagainya di kawasan lecuran.

Ia boleh menyebabkan inflamasi yang lebih teruk dan berisiko terkena jangkitan.

Melecur pada kulit di bahagikan kepada 3 tahap:

Tahap 1: lecuran lapisan epidermis sahaja. Lapisan dermis tidak tercedera. Kulit kelihatan kemerah-merahan, dan sakit.

Tahap 2: lecuran lapisan epidermis dan sebahagian dermis. Lazimnya kulit kelihatan merah dan menggelembung (blister) dan sakit.

Tahap 3: lecuran epidermis, dermis dan lebih dalam. Kulit kelihatan putih dan tidak sakit kerana saraf deria sakit telah rosak.

Rawatan kecemasan awal betul adalah:

Tak usah mudah percaya pada tips kesihatan yang tidak diketahui sumbernya.

Semoga bermanfaat.

Selalu anak-anak tengok haiwan di buku atau tv je kan? Haa ni peluang anda untuk bawa seisi keluarga tengok secara VIRTUAL dengan sertai E-Keluarga Gader bersama kami.  Apa yang LEBIH SYOK, setiap penyertaan dengan bayaran RM30, anda layak menerima 1 TIKET FARM IN THE CITY secara PERCUMA!

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Kerana Fluffy & Baby, Tuannya Bertemu Jodoh!

Benarlah, jodoh itu rahsia Allah. Siapa sangka Afiq yang baru sahaja menamatkan zaman bujangnya  pada bulan Julai yang lalu bertemu jodoh dengan seorang wanita bernama Dalila Amli yang juga merupakan peminat haiwan berbulu ini.

“Dulu tidak pernah terfikir pun nak cari isteri yang juga seorang pencinta kucing. Masa kali pertama bertemu dengan Dila ketika gathering kucing di Setia City Mall. Masa itu Dila datang dengan kakak ipar dan dia bawa seekor kucing yang diberi nama Baby. Dan saya suka tengok Baby sebab gemuk dan Baby ketika itu berumur setahun.

“Saya cuba rapat dengan Dila sebab saya suka dengan Baby sebenarnya. Boleh dikatakan saya asyik mesej Dila sebab hendak minta Dila kongsikan gambar Baby pada saya. Akhirnya hubungan kami makin mesra, tambah-tambah lagi apabila Dila bertukar tempat kerja di Kuala Lumpur dan kebetulan pula dia berpindah berdekatan dengan kawasan perumahan saya.

“Bermula daripada situlah, kami mula bertukar-tukar kucing. Dila jaga Fluffy dan saya jaga Baby untuk mencari keserasian memandangkan bila kucing-kucing ini  didekatkan asyik hendak bergaduh sahaja terutamanya si Baby tu”.

Pasangan ini telah pun bertunang pada 6 Feb 2017 dan berkahwin pada 22 Jun 2018. Ternyata kehadiran si bulus begitu memberi makna dalam kehidupan kedua-duanya. Jika tidak masakan di hari persandingan  turut dibawanya Fluffy ke atas pelamin.

“Perkara paling menggembirakan dalam hidup saya apabila dapat bawa Fluffy naik pelamin sekali bersama-sama. Semua tetamu hendak bergambar dengan Fluffy, dan bagusnya Fluffy sepanjang majlis dia relaks sahaja dan tidak meragam”.

Ekstra info tentang Fluffy si kucing pembonceng motosikal

Fluffy sebelum ini menjadi antara kucing yang cukup popular di media sosial. Kisahnya pernah viral beberapa tahun lalu apabila dilihat bersama tuannya menunggang motosikal. Gayanya yang begitu bersahaja dan terlihat comel berada di atas bahu  Afiq Shazwan On memang menarik perhatian.


Ibu-Ibu Nak Cuci Mesin Ikut Cara Ini. Bukan Saja Tahan Lama, Mesin Juga Bebas Kuman, Cubalah!

Boleh dikatakan setiap hari kita menggunakan mesin basuh untuk mencuci pakaian yang menimbun. Lebih-lebih lagi bagi mereka yang mempunyai ahli keluarga ramai.

Tapi tahukah anda bahawa mesin basuh juga perlu dicuci? Sama seperti pakaian yang harus dicuci setiap hari, mesin basuh pun harus dibersihkan secara berkala untuk menghilangkan bau serta kuman.

Jika perhatikan, ada masanya kelihatan kotoran seakan-akan serpihan kertas atau tisu pada baju yang telah dicuci.

Kotoran ini akan lebih jelas kelihatan pada baju berwarna hitam. Selain itu, mesin basuh yang kotor juga punca pakaian yang dibasuh dan ditinggalkan semalaman berbau kepam atau hapak.

Ikut langkah mudah ini demi memastikan mesin basuh sentiasa dalam keadaan bersih.

LANGKAH 1

Cabut penapis yang ada didalam tangki cuci sebersih-bersihnya dan pasang semula.

LANGKAH 2

Pilih program atau course atau mode “TUB CLEANING”.

Jika tiada pilihan tersebut, pilih “SOAK”.

Sekiranya tiada juga boleh pilih mana-mana “course” cuma pastikan pilih cycle “wash” SAHAJA.

Pastikan “WATER LEVEL” adalah tahap maksima dan tekan ” START”.

Nota: Pastikan anda tidak memasukkan apa-apa pakaian di dalam mesin basuh. Biarkan ianya dipenuhi air semata-mata.

LANGKAH 3

Bila air 1/3 penuh, letak bahan pencuci bersesuaian. Ini antara produk-produk yang ada di pasaran yang boleh digunakan.

Sodium Percarbonate atau Sodium Carbonate (300Gram)

Sodium Borate (Borax) ( 300Gram )

Power Max Jenama COSWAY( 300gram)

Campuran 140 Gram Soda dicampur bersama cuka putih 750ML (Bancuh dahulu sebelum dimasukkan kedalam mesin).

LANGKAH 4

Jika anda memilih mode pembasuhan TUB CLEANING atau SOAK kerja anda lebih mudah. Anda hanya perlu menunggu ia siap saja.

Namun, jika memilih mode pembasuhan WASH sahaja, selepas mesin telah siap cycle 3 minit, biarkan mesin terendam selama sejam.

Selepas sejam pilih mode ini :”Wash” 8 minit, “Rinse” 2 kali, “Spin”1 minit.

Pastikan selepas mode tersebut siap tiada keladak yang tinggal di dalam dasar tangki. Jika masih ada cuci filter terlebih dahulu dan ulangi langkah wash, rinse dan spin sehingga tiada kesan keladak tertinggal.

Luaran Mesin Basuh:
Selain bahagian dalam, mesin basuh di bahagian luar juga perlu diberi perhatian supaya tetap berkilat. Justeru, lap dengan cuka atau pembersih serbaguna. Gunakan nisbah 1:1 dengan air biasa jika menggunakan cuka pekat. Nak mudah pastikan beli cuka yang telah dicairkan sesuai untuk pelbagai kegunaan.

Drum:
Tuang dua gelas cuka atau perahan air lemon ke dalam drum cuci dan hidupkan mesin basuh pada temperature panas sehingga bau, sisa kotoran, dan bekas detergen akan hilang. Nak mudah lagi boleh beli pencuci drum mesin basuh macam dibawah ni.

INFO EKSTRA:

1. Sebelum melakukan kerja pencucian drum ini pastikan kerja-kerja membasuh telah siap, kerana proses pembersihan ini memakan masa yang lama (anggaran 2 jam).

2. Pastikan bahan-bahan tersebut sesuai dengan mesin anda. Baca manual mesin terlebih dahulu sebelum melakukan proses ini.

3. Kalau tidak yakin dengan bahan ini , cari di pasaran bahan khas untuk mencuci bahagian DRUM tersebut.

Sumber Facebook Petua Ibu


Minum Air Daun Pecah Kaca Untuk Sihat. Ni Cara Sediakan Ikut Gaya Orang Cina!

Jika di kampung, pokok Pecah Kaca ini atau juga yang mengenalinya dengan nama Daun Pecah Beling bayak ditanam oleh orang-orang dulu untuk tujuan diambil manfaat daunnya itu.

Dikatakan daun pecah kaca ini elok diamalkan buat yang ada penyakit batu karang.

Pun begitu, melalui perkongsian daripada seorang wanita berbangsa cina ini, Amanda Tan jelaskan cara bagaimana untuk manfaatkan khasiat daun pecah kaca ini untuk tujuan kesihatan.

Jom semak agar mudah untuk kita sediakannya.

“Hari ini saya kongsikan satu petua yang anda boleh amalkan menggunakan Daun Pecah Beling /Daun Pecah Kaca / Daun Jeneral Muka Hitam. Orang Cina mengenalinya sebagai Hak Min Cheong Khuan.”– Amanda Tan

Daun ini sangat sangat bagus dan sangat berkhasiat untuk kesihatan.

Berikut adalah resipi penyediaan daun teh pecah beling ala gaya orang cina ya. Kami amalkan rebusan dibawah apabila cuaca panas, demam, batuk ataupun batuk berkahak.

Resipinya:

20 ke 30helai Daun Pecah Beling yang dikeringkan
1x pek gula sarang lebah
2x biji Luo Han Guo
4 litre air.

Cara penyediaan :

1. Mula mula masukkan Luo Han Guo Daun dan Pecah Beling.

2. Rebus agak agak air bertukar warna kehitaman dan baru masukkan gula sarang lebah.

3. Biar mendidih sampai cair gulanya dan boleh tutup api.

Ekstra info : Air ini sangat bagus diminum suam suam jika anda ada batuk , kahak atau demam.

Boleh juga dibuat sebagai minuman santapan harian untuk melegakan kepanasan badan akibat cuaca atau makanan.

Daun Pecah Beling bersifat sejuk. Jadi minumlah sekadar seminggu 1 atau 2 kali untuk penjagaan badan.

Sumber : Amanda Tan Via Kebun Bandar : Jom Tanam Sendiri


‘Keluar Dengan Maid Macam Keluar Dengan Kawan-Kawan.’ Cara Emma Maembong Dan Suami Santuni Maid Raih Pujian

Bagi yang mengikuti perjalanan seni pelakon jelita Emma Maembong, pasti anda menyedari yang pelakon ini memang akrab dengan keluarganya.

Malah peribadi Emma sentiasa menjadi perhatian. Dari cara dia melayan keluarga, anak malah rakan-rakan. Emma Maembong sememangnya seorang yang humble walaupun statusnya sebagai pelakon popular.

Emma yang baru sahaja mendapat anak kedua, baru-baru ini telah memuatnaik gambar outing bersama suami dan anak-anak. Turut kelihatan adalah semua pembantu rumahnya video tersebut.

Apa yang menarik perhatian adalah apabila melihat Emma melayani pembantu-pembantunya itu. Tidak ada jurang antara majikan dan pembantu.

Emma langsung tidak kekok melayan mereka, malah kelihatan gembira dan ceria. Siap bergosip dan ketawa bersama-sama lagi. Untung betul ada majikan seperti Emma dan Shazli ini.

Pada hari raya yang lalu, Emma dan suaminya pernah memberikan hadiah Iphone untuk para pembantunya sebagai duit raya.

Apa-apa pun, semoga Emma sekeluarga sentiasa dalam rahmat Allah, dikurniakan kebahagiaan dan kegembiraan yang berpanjangan.


“Anggap Ini Amal Jariah Saya.” Wanita Ini Kongsi Kisah ‘Terima’ Duit  Atas Cermin Kereta Suruh Renew Roadtax dari Pemberi Misteri. Memang Rare!

Rezeki tak pernah salah alamat, namun yang berlaku pada wanita ini memang istimewa dan lain dari yang lain.

Tular beberapa hari yang lalu kisah seorang wanita yang menerima sekeping npta beserta beberapa keping note RM50 daripada individu yang tak dikenali.

CERITA PENGAJARAN DARI KISAH BENAR SAYA SENDIRI….
Subhanallah, Allahhuakbar.. Tak tahu sape yg letakkn nota misteri ats kereta.

Ptg td dlm kol7 lebih (4mac) sy balik keje, sy gi kt kete. Mcm biasa niat nk pnskn enjin. Tp sy terperasan ada mcm sampah2 yg org selitkn kt wiper kereta. Dlm hati nk mrh dh ni, “sape la yg suka sgt buang sampah kt kete aku”. Then masa tgh alihkn kotak wane oren tu, tetiba sy perasan ada beg kecik wane pink, kt dlm nya ada surat. Cover dpn surat tu gmbr muka senyum. Suspen. Sy takut. Sy gigil. Sape la plak nk main2 kn aku ni. Sy ambik beg pink dgn kotak oren tu gi lari kt kwn2 sy yg ada dkt2 situ jgk.

Sy mitak kwn sy bukak kn surat tu sbb takut. Bila bukak je kertas tu, terus ternampak duit RM50 yg dilipat. Ya Allah… Apa ni. Kenapa ada duit… Bila sy bukak lipatan duit tu, rupanya ada 3 keping not RM50 dlm tu. Subhanallah… Ya Allah… Berdebar xleh nk ckp.. Gigil kt situ. Hampir nk mngalir airmata. Sy habiskn baca nota yg dia tinggalkn. Ntah berapa hari dh dia letak duit beserta surat tu kt kete sy sbb sy perasan duit tu kesan basah. Mgkin dh terkena hujan tp nsb baik dia letak dlm beg plastik.

Ya Allah… Tak penah lg ada pnglaman mcm ni. Nak plak tu mgkin dia selalu perhatikan sy dgn leen. Sbb dia boleh tahu sy slalu jln berdua dgn leen cuma dia xleh recognize sape owner kete. Dlm surat dia mention slalu nmpk ktorg berdua.. Sbb selalunya lps balik keje, sminggu sekali @ 2kali mcm tu sy akn gi kt kete. Kami akn gi kt kete dgn pakai helmet. Jd smpai kt kete baru akn bukak helmet tu. Mgkin difikiran dia, sy x dpt naik kete sbb roadtax sy mati, jd terpaksa naik moto. Sbenarnya ada 2 sebab x dpt naik kete. Satu, kereta mmg rosak. Dua, roadtax dh lama mati. Kenapa sy tak baiki kete? Kenapa sy tak renew roadtax? Anda tahu, semuanya perlukan duit kn….

Ya Allah…. Seriau. Meremang bulu roma. Sungguh tak sangka ada org berhati mulia mcm ni… Subhanallah, ya Allah. Kau murahkn rezeki mereka ini ya Allah… 3 hari lps, sy diuji dgn mslh berat yg mana 3 hari berturut2 sy nangis… Mmg btol2 down. Mmg btol2 sedih.. Rasa mcm putus asa. Hilang smgt.. Tp tak sangka harini, Allah gantikan dgn sesuatu yg sy tak penah sangka akn berlaku… Ya Allah, terimakasih Allah. Leen kata sbelum ni dia dh penah nmpk kotak oren tu dgn satu krts ats kete sy, tp leen ambik buang without tgk dlu tu ape dia. Sbb leen ingtkn tu sampah yg org buang merata…. Jd hamba Allah ni letakkn lg sekali kt kete sy ke?? ??

Kpd awk yg misteri, sy doakan awk dimurahkn rezeki selalu dan dpermudahkn sgala urusn. Sy tgglkn nombor fon kalau2 dia dtg lg kt kete sy. Tlg la contact sy.. Sy nk sgt2 tahu sape awk. Tp andai kata awk tak muncul2 jgk, sy berdoa smoga Allah temukan awk dan sy di syurga nanti…. Besar nilai RM 150 tu.. Ya Allah. In sha Allah duit ni dia amanahkan utk renew roadtax, jd sy akn gunakn seperti yg diminta.

Terimakasih awk, pemberi misteri…. Slm syg dari Aqeela. Tlg share cerita sy. Mana tahu kot cerita ni smpai pd tuan empunya. Sy cuma nk ucp terimaksih byk2 pd dia. Moga Allah akn balas jasa awk dan dikurniakan syurga.. Aminnn

Majalah Keluarga berkesempatan menemu bual Aqeela berkenaan hal tersebut.

“Orang pertama yang saya call untuk kongsi cerita ni adalah mama. Saya call dan ceritakan pengalaman pelik yang berlaku kat saya. Mama dia terkejut sangat-sangat dan macam tak percaya.

“Cuma mama nasihatkan saya agar lebih berhati-hati selepas ini dan jangan mudah percaya andai ada orang yang mengaku dia sebagai pemberi tu. Mama saya adalah orang yang paling rapat dengan saya,” jelas Aqeela sambil mengakui tiada rahsia antara dia dan mamanya kerana semua hal diceritakan kepada insan kesayangannya itu.

Akuinya, niat memuat naik kisah tersebut adalah untuk menyampaikan salam terima kasih kepada pemberi misteri tu.

“Terima kasih yang teramat sangat. Sebab saya tak kenal dia dan tak  tahu cara yang macam mana nak sampaikan ucapan tersebut. Setakat ini saya belum tahu siapa orangnya dan saya dah tinggalkan nota di cermin kereta saya 3 hari pun, Namun nota masih lagi tak berusik. Jadi saya consider dia belum baca surat saya,”ujar Aqeela lagi.

Mengulas lanjut berkenaan hal tersebut apabila ada sesetengah pihak melemparkan tuduhan kononnya dia hanya membuat cerita, jelas Aqeela tiada sebab untuk dia berbuat demikian.

“Pasal yang kena kecam tu, mula-mula saya memang tak terfikir akan viral macam ni dan tak terfikir langsung pasal komen negatif. Tapi bila ada juga kecaman macam ni, saya anggp perkara tu benda yang saya tak perlu simpan dalam hati.

“Jujur, saya memang takut sebab saya rasa diperhatikan. Saya takut andai kata ada niat jahat ke ape. Sebab kena brwaspada bila dia mengaku selalu nampak saya dan kawan saya.

‘saya cuma dapat mohon perlindungan dari Allah semoga Allah jaga saya dan kawan-kawan serta dijauhi dari anasir2 jahat. Moga dia benar2 ikhlas ingin bersedekah dan berniat baik. Saya amat yakin pemberi tu memang seorang yang berhati mulia dan niat dia ikhlas. ujar Aqeela lagi.


Ibu Ini Guna ‘Storytelling’ Didik Anak Terap Akhlak Mulia Dalam Rumah.

Didik anak ni ada banyak cabarannya terutama anak zaman modern ni. Malah dengan pengaruh gajet pasti agak sukar.

Ia termasuk sikap diri anak dalam rumah termasuk aspek pembaziran.

Bagi ibu ini yang juga merupakan occupational therapist menggunakan pendekatan penceritaan atau storytelling memudahkannya mendidik anak-anaknya. Ikuti perkongsiannya.

Anak-anak saya ni kerap juga tak habiskan makanan masing-masing. Walaupun tinggal sedikit saja lagi makanan, tetap tidak habis.

Saya perhati lama dah. Jadi kebiasaan walaupun dah banyak kali ditegur dan dinasihati.

Anak-anak zaman ini tak sama macam zaman dahulu. Kena guna pendekatan berbeza untuk menitipkan nilai moral dan akhlak yang baik dalam diri mereka.

Saya gunakan kaedah storytelling, gambar-gambar serta video.

Untuk sikap selalu membazir makanan, saya kisahkan tentang seorang budak miskin yang tiada duit. Mengharapkan ihsan serta sedekah orang lain untuk meneruskan kehidupan. Mengutip sisa makanan dari tong sampah dah kotoran.

Saya juga ceritakan tentang kisah nasib mangsa peperangan di Syria, Palestine dan Yaman. Mereka tidak mampu untuk makan makanan yang sedap-sedap tetapi mereka sangat bersyukur menerima rezeki dan tidak membazir makanan.

Anak-anak saya terpaku mendengar cerita. Terdiam melihat gambar yang saya tunjukkan serta video-video kanak-kanak yang kebuluran dan mengemis.

LATIH ANAK BERFIKIR

Kesimpulan dari storytelling itu, saya minta setiap anak-anak bagitahu apa yang mereka dapat simpulkan.

– Tidak membazir makanan
– Tidak memilih makanan
– Tidak tamak, habiskan makanan yang ada dahulu
– Sentiasa berkongsi rezeki
– Sentiasa bersyukur
– Sentiasa berdoa untuk dimurahi rezeki

Wah…. Membantu sangat untuk saya sebenarnya. Tak stress dah tengok makanan yang selalu tak habis. Hahahaa. Alhamdulillah.

Kawan,

atas semua storytelling ini, selain mengelakkan mereka membazir makanan, kita sedang melatih anak kita sikap empati di dalam masyarakat dan sekeliling.

Sikap ini wajib kita latih anak-anak kita supaya mereka bertimbang rasa, bertindak rasional, tidak pentingkan diri sendiri dan membentuk mereka peribadi yang baik.

Empati bermaksud kebolehan untuk menyelami dan memahami perasaan, emosi serta situasi orang lain.

Storytelling juga boleh digunakan untuk anak-anak yang selalu bergaduh dengan matlamat memupuk kasih sayang antara adik beradik.

Sumber: Norzi Malek

ARTICLE LAIN


“Rupa Mirip Satu Sama Lain.” Bukan Kembar Tapi Ibu Ni Hamil Anak Kedua Ketika Masih Mengandungkan Anak Pertama. Rezeki!

Seorang wanita di Amerika Syarikat berkongsi cerita disahkan hamil anak kedua ketika masih mengandungkan anak pertama. Perkongsian tersebut dimuatnaik menerusi laporan  akhbar Daily Mail.

Menurut Odalis Martinez, dia disahkan hamil anak sulungnya pada November 2020 selepas mengalami keguguran beberapa bulan sebelumnya.

Begitupun, ketika pemeriksaan kandungan dibuat, doktor mendapati terdapat dua kantung bayi berbeza yang disenyawakan pada yang minggu sama dengan perbezaan hanya lima hari.

Fenomena ini jarang berlaku dan ia dikenali sebagai superfetasi di mana kehamilan kedua berlaku beberapa hari atau minggu selepas kehamilan pertama.

Wanita itu bersalin pada 10 Ogos 2021 dengan Lilo dilahirkan dahulu diikuti dengan Imelda.

“Mereka seperti pasangan kembar tetapi sebenarnya bukan. Namun rupa sangat mirip antara satu sama lain.

“Kebiasaannya jika orang bertanya adakah Lilo dan Imelda kembar, saya hanya mengiakan kerana enggan mengelirukan mereka,” jelasnya.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Ayah Pun Buat Macam Dulu.” Tak Geli Sedut Hingus Anak, Cara Lelaki Ini Raih Pujian.

Anak selsema kita mulalah risau bila anak tak dapat bernafas dengan lancar. Anak yang masih kecil sudah tentu tak pandai untuk membuang cecair dalam hidung.

Mukus yang banyak boleh memburukkan keadaan hingga anak sukar tidur, menyusu dan bernafas.

Jadi pelbagai cara yang dilakukan oleh ibu bapa untuk memberikan kelegaaan pada hidung anak. Ia termasuk cara menyedut mukus atau hingus secara terus dari hidung.

Tular video yang dikongsi di akaun TikTok, Puan Zati Shahril yang meraih perhatian warganet apabila berkongsi video suaminya yang sedang memangku anak kecil mereka yang mengalami selsema.

Video berdurasi 15 saat itu telah meraih tontonan hingga 665k serta tanda suka 53k telah meraih perhatian warganet.

Tidak kekok
Dalam video berkenaan kelihatan suaminya sedang melakukan sedutan hingus secara terus kepada anak kecilnya. Kelihatan suaminya tidak kekok menguruskan anaknnya. Malah tidak menunjukkan suaminya geli untuk melakukan begitu pada anakya.

Warganet beri pujian
Menerusi komen, ramai yang memuji cara lelaki itu membuat demikian tanpa rasa geli. Ada juga yang mengimbau kenangan bahawa ibu ayah pernah melakukan perkara yang sama kepada mereka ketika kecil dulu.

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz

Bintang Kecil: Sebab tu kita kena selalu bersederhana dalam semua perkara termasuklah ketika berbuka puasa. Ingat tu kawan-kawan makan berbuka jangan banyak sangat nanti nak terawih mengantuk pulak

Saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara PU RIZ.

Jangan lupa kawan-kawan Bintang Kecil semua!

Follow dan subscribe Youtube Channel Bintang Kecil @bintangkecilmy
#BintangKecil #KitakanJuara #1001Malam


“Keluarga Pelengkap Ke Syurga, Bina Perkahwinan Dengan Kasih Sayang. Ingat Kalau Ada Hati Nak Tinggalkan, Fikir Saat Mahu Milikinya Dulu.”- Pu Amin

Semalam tular satu kisah penceraian seorang pendakwah selebriti, PU Abu di laman sosial sehingga menimbulkan pelbagai reaksi daripada netizen. Ramai yang menzahirkan rasa simpati kepada bekas isteri pendakwah tersebut. Tak kurang yang melahirkan rasa marah kepada pendakwah selebriti tersebut atas tindakannya.

Dalam pada itu, rakan seangkatan PU Abu ketika bersama-sama dalam program Pencetus Ummah, PU Amin telah menitipkan suatu nasihat ringkas di laman Facebooknya.

Saya sangat takut bila mendengar cerita tentang keretakan rumah tangga . Tiap kali ada cerita yang tak sedap didengar tentang rumah tangga , saya cepat cepat peluk anak isteri saya . Tanda syukur Allah anugerahkan mereka untuk saya.

Kerana bagi saya kelurga adalah pelengkap ke SYURGA . Jodoh dan pertemuan adalah hadiah dari Allah . Allah pilih jodoh dan ahli keluarga kita .

Anak anak yang menjadi zuriat kita adalah anugerah yang paling istimewa . Rezeki bertambah kerana nya . Anak anak pelengkap dunia akhirat .

Saya doakan anda semua bertemu jodoh yang mendamaikan hati dan terus memimpin tangan anda ke SYURGA . Keluarga ini kerajaan kecil yang wajib dipertahankan , pasti ada musuh , pasti ada ujian , pasti ada pasang surut ombak membadai .

Tiap kali ujian hadir ucapkan kalimah kalimah yang menyeru Allah . Kita semua bukan sempurna tapi kita wajib mencari kesempurnaan . Bina perkahwinan kita dengan kasih sayang Allah .

Ingat kalau ada hati nak meninggalkan nya , fikir dan ingat saat saat anda mahu memilikinya .

Ujian kita beza beza .

Allah sedang mencatur hidup ini dengan apa yang kita sangka kan .

Ya Allah ! Peliharalah Kami .


Rupanya Ini 4 Tip Pilih Ikan Segar Di Pasar, Masak Sardin Pun Sedap!

Mak-mak dulu selalu pesan, ‘nak jaga suami, jaga perutnya dulu’. Sibuk macam mana pun, kena ada masa bagi suami rasa air tangan isteri.

Jika selalu masak, air tangan isterin ni, pergilah mana-mana, ia tidak akan setanding dengan apa yang isteri masak. Sentiasa jadi ingatan untuk suami dan anak-anak.

Walau sibuk mana pun isteri akan tetap masak. Bahkan merajuk macam manapun seorang isteri itu dapur tetap berasap! Hebatnya kasih sayang isteri kepada keluarga.

Membeli keperluan bahan-bahan memasak seperti barang basah dan kering adalah aktiviti rutian harian sebuah keluarga.

Jadi untuk memastikan bahan-bahan masakan dibeli segar terdapat pelbagai petua yang boleh dijadikan panduan.

1. MATA IKAN

Cara yang paling mudah untuk menentukan kesegaran ikan ialah dengan memastikan ikan mempunyai mata yang jernih dan cerah. Selain itu, matanya juga akan timbul dan menonjol.

Manakala ikan yang tidak segar pula mempunyai mata berwarna merah dan pudar. Matanya juga sudah tenggelam dan sembap.

2. WARNA INSANG IKAN

Pilih ikan yang mempunyai insang berwarna merah terang dan pastikan insang basah tanpa mempunyai terlalu banyak lendir.

Ikan yang tidak segar pula mempunyai insang yang berwarna kelabu atau coklat kehitaman. Insangnya juga sudah menjadi keras dan berlendir.

3.WARNA KULIT DAN SISIK IKAN

Ikan yang segar mempunyai kulit luaran yang berkilat dan berwarna cerah berbanding dengan ikan tidak segar yang mempunyai kulit pucat.

Manakala sisik ikan segar juga kuat dan ikan tidak segar mempunyai sisik yang rapuh dan mudah tercabut.

4.TEKSTUR IKAN

Tekan ikan pada bahagian perutnya untuk memastikan ikan segar atau tidak. Tekstur yang keras bermakna ikan masih segar tetapi jika lembik, maknanya ikan sudah lama.

Elakkan daripada membeli ikan yang bahagian perutnya sudah pecah. Ini kerana ikan yang kurang segar mempunyai kulit perut yang lembik.

Dalam pada itu selain membeli barang-barang basah, ibu-ibu juga boleh membeli bahan masakan yang sudah dibungkus dan sedia untuk dihidangkan.

Bahan masakan yang ‘ready to eat‘ sudah banyak di pasaran menjadi pilihan buat ibu-ibu yang sibuk. Tidak salah sekali sekala mengunakan cara masakan ini.

Stok makanan begini wajib ada dalam kabinet di rumah apabila keperluan terdesak seperti kekangan masa untuk memasak, isteri ‘out-station’, atau pergi ‘camping’ bersama keluarga.

MASAK SARDIN PUN SEDAP!
PRODUK PILIHAN:

Hanya Koyak & Makan! Sardin Viral D’Heritage Pilihan Rakyat Malaysia

Pilihan produk yang paling trending adalah sardin. Mudah di masak dan penyediaannya paling cepat dan seisi keluarga mengemari hidangan ini.

Sardin viral D’Heritage menjadi pilihan rakyat Malaysia dek kerana pek sardinnya di dalam bentuk pek kantung (pouch) berbanding penggunaan tin yang cenderung membuatkan ikan sardin itu masih berbau hanyir dan mempunyai aroma tin.

Selain mudah untuk di bawa ke mana-mana sahaja, sardin viral D’Heritage hanya perlu ‘koyak dan makan’ (meal-ready-to-eat). Menggunakan teknologi retort atau pensterilan supaya produk yang dihasilkan mampu bertahan sehingga dua tahun tanpa menjejaskan struktur dan rasanya.

Sardin viral D’Heritage, jenama di bawah syarikat D’Era Pouch Industries yang telah beroperasi sejak 2004, namun mengeluarkan jenama sendiri termasuk Sardin Viral D’Heritage pada tahun 2014.

Syarikat milik bumiputera tersebut turut menghasilkan produk lain
antaranya ‘kari ayam mamak’, ‘baked beans’ dan ‘tomato puri’.


Asam Pedas Makin Power Kalau Ikut Tip Ni, Confirm Suami Dan Anak Suka!

Cuti lama buat kita makin seronok nak masak buat anak-anak.

Asam Pedas antara makanan yang cukup disukai suami dan anak-anak. Ambil masa cuti panjang ni untuk sediakan Asam Pedas terbaik buat keluarga.

Nak sedap lagi, tip ni wajib ada.

Perkongsian daripada yang pakar dalam bidang masakan kita kena ambil dan jadikan ilmu. Pemilik katering di sebuah kampung di Batu Pahat ini berkongsi rahsia masak asam pedas super power. Bagaimana? Cuba buat ikut cara yang disyorkannya, confirm mak mentua tabik dan makan nasi bertambah.

Isi Kelapa
Ini petua orang-orang lama katanya. Setiap kali memasak Asam Pedas ambillah sedikit isi kelapa tua (yang dikorek daripada tempurung kelapa) dan bakar isinya hingga garing. Kemudian barulah dimasukkan ke dalam periuk dan didihkan bersama bahan lain hingga masak. Lebih lemak katanya. Jadi kena cuba!

Kerisik
Guna isi kelapa memang power tapi kalau nak gunakan kerisik pun boleh juga. Tapi kerisik lebih sesuai dimasukkan pada asam pedas ayam atau daging sahaja. Bila dimasukkan pada ikan rasanya sedikit lain. Tapi tak salah juga kalau anda nak cuba. Masukkan kerisik pada waktu akhir sekali, iaitu selepas bahan kisar dan kuahnya sudah mendidih.

Cili Kering
Kalau masak asam pedas jangan sesekali guna cili boh kisar yang dijual di pasaran. Cili kering yang dikisar adalah penyedap kepada semua asam pedas. Rasanya sangatlah berbeza. Cili kering yang dikisar sendiri rasanya lebih segar dan sedap. Pastikan cili ditumis lama hingga pecah minyaknya kemudian barulah dimasukkan air asam jawa.

Daun Limau Purut & Serai
Selain menggunakan isi kelapa tua yang dibakar, menggunakan daun limau purut dan serai sebagai penaik aroma tambahan juga membantu asam pedas rasa lebih power. Masukkan di akhir sekali dan biarkan kuahnya mendidih. Angkatlah sebaik mendidih.

Berikut merupakan resipi yang dikongsikan sebagai panduan untuk semua. Selamat mencuba!

ASAM PEDAS IKAN MAYONG

BAHAN-BAHAN:
4 ketul ikan mayong
20 tangkai cili kering -dikisar
2.5sm kunyit hidup -dikisar
6 biji bawang merah -dikisar
5 ulas bawang puth -dikisar
3 batang serai -diketuk
3sm isi kelapa bakar (isi kelapa tua yang dibakar)
4 helai daun limau purut
3 sudu asam jawa -dicampur dengan 1 cawan air
Garam dan serbuk perasa secukupnya

CARA MEMASAKNYA:
1. Panaskan minyak dan tumiskan bahan kisar hingga naik garing.
2. Setelah garing masukkan ikan mayong dan kacau rata selama tiga minit.
3. Kemudian tuangkan pula air asam jawa dan masukkan kelapa bakar, daun limau purut dan juga serai. Kacau hingga sebati dan biarkan mendidih.
4. Perasakan dengan garam dan serbuk perasa secukupnya dan angkat.

Selamat mencuba!

Foto: thehalalfoodblog.com


Rupanya Ada Cara Betul Nak Hasilkan Jus Kunyit Yang Berkhasiat, Saintis Ni Tunjuk Satu-satu Caranya!

Jika selama ini kita mengetahui dengan minum air jus kunyit bagus untuk perawatan dalaman wanita, dan sememangnya air jus kunyit ini kaya dengan khasiatnya.

Pun begitu dalam menghasilkan jus kunyit tentu ada pelbagai cara yang dipraktikkan mengikut kaedah yang berbeza-beza. Pun begitu, menurut Dr Suri Roowi, Saintis Prinsipal ada teknik yang terbaik yang boleh dipraktikkan untuk pastikan khasiatnya terjamin dan hal ini mungkin ramai yang tidak tahu.

KHASIAT & ‘REMINDER’ TENTANG KUNYIT

Kajian yang dilakukan oleh Saintis China pada tahun 2015 juga mendapati gabungan kunyit dengan lada hitam dapat tingkatkan penyerapan bahan khasiat kunyit dengan ketara

Selain itu, gabungan kunyit dengan lada hitam dapat elakkan pembesaran batu hempedu dan dapat turunkan lemak dan kolesterol darah

Kajian oleh Saintis Italy pada 2019 pula mendapati kunyit hidup boleh membantu masalah kulit seperti radang, psoriasis, atopik dermatitis, penjagaan luka, kanser kulit dan jangkitan kuman. Caranya adalah dengan mem`blend’ dan disapu atas kulit

Untuk itu, jom ketahui teknik yang sebenar dalam menghasilkan jus kunyit

TEKNIK SEBENAR SEDIAKAN JUS KUNYIT (Turmeric)

BOLEHKAH KITA MEMINUM JUS KUNYIT BERSAMA UBATAN MODEN @ MEMINUMNYA PADA KADAR TINGGI?


25 Manfaat Halba Untuk Kesihatan Diri Lelaki Dan Wanita. Ikuti Perkongsian Ini.

Halba adalah bahan masakan yang biasa digunakan untuk sebagai rempah dalam pelbagai masakan. Namun sebenarnya banyak khasiat yang boleh didapati apabila minum teh halba.

Nak tahu lebih lanjut khasiatnya, ikuti perkongsian ini.

Kebaikan Halba Dalam Kehidupan Yang Ramai Kita Tak Tahu.

Rasulullah SAW pernah bersabda “Gunakanlah halba sebagai ubat” ~ Qamus Al-Tibb

1-Mencuci perut, mencuci darah kotor
2-Mencantikkan struktur kulit dari dalam
3-Merembes insulin, mengurangkan kadar glukosa darah
4-merawat penyakit kencing manis.
5-Mengurangkan berlaku pengumpulan lemak-lemak baru dalam badan
6-Membantu penggunaan kalori utk meningkatkan tenaga secara semulajadi
7-Menjaga, memulih & menambah tenaga seksual
8-Membantu masalah kegemukan
9-Mengurangkan berat badan
10-Merawat masalah sembelit & buasir
11-Melancarkan perjalanan darah
12-Mengatasi masalah senggugut ( kesakitan / ketegangan sewaktu haid & pra-haid
13-Melegakan masalah sakit kepala / migraine
14-Menguatkan fungsi rahim, merangsang & menyubur rahim
15-*ikhtiar utk mereka yang ingin hamil
16-Mengetatkan & meremajakan rahim
17-Menghilangkan lendir & sakit tekak
18-Membantu mengatasi masalah kekurangan darah
19-Membantu mengurangkan ketagihan rokok & dadah
20-Membantu kecerdasan kanak-kanak yg meningkat usia baligh, memelihara kekuatan badan & menggalakkan tumbesaran badan
21-Memperbanyakkan air susu ibu
22-Mengaktifkan kalenjar susu, meningkatkan saiz payudara secara semulajadi
23-Memanaskan buah pinggang & organ pembiakan
24-Memelihara keseimbangan kadar hormon dlm badan
25-Memelihara keanjalan kulit *awet muda secara semulajadi

Cara cara

Goreng tanpa minyak sehingga garing
kisar halus. Simpan dalam bekas kedap udara.

Penyediaan:

Untuk wanita:
Bancuh 1 sudu kecil dgn air panas
minum pagi dan mlm

Untuk lelaki:
Bancuh i sudu kecil dgn air panas dan tambahkan 1 sudu kecil madu dan perahan limau kasturi

Sumber : Fatima Alin Haji Saad


Bila Semak Kerja Sekolah Anak, Gelagat Rita Rudaini Buat Ramai Terhibur!

Buat peminat pelakon jelita Rita Rudaini, tentunya apabila menjengah ke akaun Tiktok miliknya boleh kita tersenyum sendiri bila melihat  video yang satu ini. Ia  dimuatnaik oleh Rita ketika menyemak kerja sekolah anaknya Airit Rayyan Rizqin.

Jangan Tulis Apa Yang Mummy Selalu Sebut

Video berkenaan yang telah di’pinned’, kini mencecah jumlah tontonan sebanyak, 2.1M  dan menerima tanda suka hingga melebihi 100 ribu daripada netizen. Apa yang dapat dilihat di dalam video tersebut, didapati Rita sedang menyemak kerja sekolah yang dilakukan oleh anaknya, Rayyan.

“Ayat Rayyan macam kureng”-ujar Rita

“Seorang perempuan sedang menyisir rambut dengan menggunakan sikat supaya rambutnya tidak berterabur, Rayyan apa itu terabur, cikgu pernah ajar ke ayat berterabur?”-tanya Rita

“Mummy selalu cakap ayat tu”-jawab Rayyan

“Itu Mummy yang cakap, kenapa Rayyan suka ikut apa yang Mummy cakap”-kata Rita

Rata-rata di ruangan komen, netizen terhibur mengenai ayat tersebut. Ada juga di antara mereka berkongsi pengalaman di mana turut pernah mengalami keadaan begitu kerana anak-anak  menulis ayat yang sering digunakan ketika di rumah.

“Ingat masa kecik-kecik dulu, Ummi selalu sebut check gigi, bila buat ayat masa darjah 2 “Doktor sedang mengecheck gigi pesakit”-tulis antara mereka di ruangan komen.

“Dekat rumah saya pun guna bahasa pasar bukan formal, anak jawab exam pun ikut apa mak dia cakap”-kongsi yang lain.

“Dari cakap kat rumah la anak belajar”-ujar mereka

“Sebab tu cikgu risau, budak-budak utara buat karangan”-tulis mereka


Ukur Baju Guna Inci China Ke Inci Uk? Ni Cara Nak Bezakannya!

Perkongsian tentang perbezaan ukuran inci pada pita ukur menarik juga untuk kita sama-sama fahami.

Apatah lagi jika kita selalu membeli pakaian untuk keluarga secara online. Ini penting agar baju yang dibeli muat dan tidak terlalu besar untuk dipakai.

Jadi ikuti perkongsian ini semoga bermanfaat ini.

INCI: TUKANG JAHIT BERGADUH

Sekarang tengah viral perkongsian pasal perbezaan pita ukur inci yang ada di Malaysia ni.

Perbezaan ni jadi masalah di zaman sekarang sebab baju beli online, pembeli pakai pita ukur inci lain, penjual pakai pita ukur inci lain.

Itu yang bila baju yang dibeli online sampai, jadi tak muatlah, terbesarlah, singkatlah, labuhlah. Lepas tu habis gaduh antara penjual dan pembeli.

Lalu ada orang yang kongsi tentang perbezaan pita ukur ni. Dia banding ikut warna. Ada tukang jahit kata ukuran inci pita putih yang salah, ada budak ijazah tekstil kata putih yang betul.

Habis bergaduh pula sesama tukang jahit.

Sebenarnya, dua-dua pihak ni salah! Mereka salah kerana bertelagah pasal pita warna apa yang betul, sedangkan warna tu bukan sesuatu tetapan standard.

Ada 2 ukuran inci :
◾Inci US/UK
◾Inci China

Kedua-dua ukuran ni tak ada tetapan warna pita ukurnya standard. Kadang inci UK pita putih, kadang inci China pita putih. Malah ia boleh datang dengan apa sahaja warna.

Sebab tu pertikaian pita warna apa yang betul adalah pertikaian yang tak sah(valid). Sepatutnya yang dibincangkan adalah inci mana yang diguna pakai di Malaysia.

Inci UK atau inci China?

Jawapannya inci UK, sebab sistem ukuran di Malaysia ni semua ikut sistem UK. Logik, kan?

Jika warna pita tak boleh nak digunakan untuk bezakan antara kedua-dua inci ni, jadi macam mana nak bezakan?

Inci UK = 2.54cm
◾Setiap inci ada 7 senggat dia antaranya
◾Satu senggat = ⅛ inci = 1 hun
◾Satu inci = 8 hun

Inci China = 3.33cm
◾Di China ia dipanggil cun (市寸)
◾Setiap cun ada 9 senggat di antaranya
◾Satu senggat = 1/10 cun

Jadi, cara mudah nak tahu mana inci yang betul, adalah:
◾Semak dengan pembaris sm
◾Ada tertulis cun(市寸) = China
◾Ada 7 senggat antara inci = UK

Kalau beli baju online di Malaysia biasanya guna inci UK. Tapi kalau barang dari China, mungkin guna inci China atau UK. Nak selamat pakai sentimeter(sm)

Dibawah ada gambar untuk rujukan kau orang. Baca kapsyennya.

Nota: ada pembaris yang guna inci UK tapi ada 9 senggat antaranya, tapi lazimnya akan dilabel ‘tenth’

Kamarul Ariffin Nor Sadan
Tukang Jahit Manusia

sumber :  Kamarul Ariffin Nor Sadan


Selepas Isu Silibus Pembelajaran, Kini Isu Peralatan Sekolah Uzur Pula Jadi Bualan Ibubapa…Sudah Diusulkan Dalam Mesyuarat PIBG Tapi…

Setiap ibu bapa pastinya meletak harapan yang tinggi untuk melihat anak-anak mereka berjaya. Kerana itu banyak perkara yang dititik beratkan agar mereka ini cemerlang dalam pelajaran.

Belum lagi reda dengan isu berkenaan dengan silibus pembelajaran, kali ini timbul satu lagi isu berkenaan dengan peralatan sekolah yang uzur namun masih digunakan.

Rasanya ini bukan satu isu baru kerana sewaktu zaman persekolahan kita dahulu pun, kita sendiri berhadapan dengan situasi ini seperti kipas bergoyang, tempat duduk di kantin patah, longkang besar tidak ditutup dan macam-macam lagi sedangkan perkara-perkara ini sering dibincangkan dalam mesyuarat PIBG tapi keadaannya masih sama.

Baru-baru ini seorang pelajar telah cedera apabila kipas silling di bilik darjah terjatuh menyebabkan jarinya patah.

Artikel Berkaitan

Tip / Petua

Menurut bapa kepada pelajar tersebut, kipas tersebut dilihat sudah berkarat.

Sebenarnya ini bukan perkaran baru terjadi di sekolah. Suka acapkali juga media melaporkan mengenai perkara ini.

Jadi dimana peranan pihak sekolah dalam hal ini?

Faktor keselamatan sepatutnya dititik beratkan oleh pihak sekolah kerana para pelajar ini masih belum matang berhadapan dengan perkara-perkara seperti ini lebih-lebih lagi yang bersekolah rendah.

Siapa tak terkilan, anak yang dijaga bagai menatang minyak yang penuh, sengsara dek kerana kecuaian orang lain. Lebih terkilan apabila kecuaian itu masih boleh dielakkan jika pihak yang bertanggungjawab peka dengan perkara ini.

Apa yang dirisaukan lagi oleh ibu bapa adalah apabila pelajar trauma untuk ke sekolah apabila berhadapan dengan kejadian-kejadian seperti ini sedangkan sekolah merupakan gedung ilmu yang seharusnya dijadikan tempat pertama bertahta di hati mereka kerana di sinilah mereka mempelajari banyak ilmu.

Semoga perkara ini membuka mata banyak pihak dan tidak lagi dipandang remeh. Hari ni mungkin ianya terjadi pada pelajar lain, tak mustahil satu hari akan terkena pada anak sendiri jika tindakan masih belum diambil.

Mesti Baca :


Simpan Ubat Untuk Kekal Berkualiti & Selamat, Ni Saranannya!

Bab pengambilan dan penyimpanan ubat-ubatan tidak boleh dibuat mudah. Bimbang ubat dimakan bukan jadi penawar tetapi bahaya pula jadinya.

Tidak mahu itu terjadi, ikuti perkongsian bermanfaat daripada Dr Zubaidi Hj Ahmad ini.

TIPS PENYIMPANAN UBAT YANG BETUL

Pengambilan ubat dengan kaedah yang betul amat penting bagi memastikan kesan perawatan mencapai kesan terapeutik yang diingini.

Namun begitu, cara penyimpanan ubat yang selamat dan betul juga penting kerana ia dapat memastikan kualiti, keberkesanan dan keselamatan ubat terjamin.

Berikut adalah tips cara penyimpanan ubat yang selamat dan betul:

1. SIMPAN ubat di tempat yang selamat dan dikhaskan supaya mudah dicari.

Menyimpan ubat di tempat yang dikhaskan akan memudahkan anda mencari ubat tersebut jika berlaku sebarang kecemasan. Selain itu, ia juga memudahkan anda untuk mengingati tempat ubat tersebut disimpan.

Cara ini dapat meningkatkan kepatuhan anda untuk mengambil ubat pada waktu yang telah ditetapkan.

2. SIMPAN ubat secara berasingan mengikut jenis ubat seperti ubat makan (tablet, sirap dan sebagainya) dan ubat kegunaan luar (krim, salap, ubat titis mata dan sebagainya).

Mengasingkan ubat-ubatan mengikut jenis ubat dapat membantu mengurangkan kekeliruan. Mencampur aduk ubat-ubatan yang berlainan jenis boleh menyebabkan kesilapan pengambilan ubat dan juga tindak balas fizikal di antara ubat-ubatan tersebut. Jika ini berlaku, dikhuatiri kualiti ubat akan terjejas, keberkesanan ubat akan berkurang dan keselamatan pengambilan tidak terjamin sepenuhnya.

3. SIMPAN ubat mengikut suhu yang disarankan (sila rujuk kepada sisip bungkusan ubat). Contohnya:

• Dalam ruang tengah peti sejuk : 2-8°C. (Contoh: insulin, ubat titis mata, suspensi antibiotik yang telah dibancuh)

• Tempat dingin bilik berhawa dingin : 8-15°C (Contoh: kapsul gel lembut)

• Suhu bilik : 15-30°C (Contoh: ubat tablet dan kapsul)

Penyimpanan ubat di tempat yang betul juga boleh mengelakkan daripada ubat tersebut daripada mengalami kerosakan. Terdapat beberapa jenis ubat yang memerlukan tempat penyimpanan dengan suhu yang tertentu. Jika ubat tersebut rosak disebabkan cara penyimpanan yang tidak betul, kualiti ubat akan terganggu, keberkesanan rawatan tidak terjamin dan berkemungkinan anda juga akan mendapat kesan sampingan yang tidak diingini.

4. SIMPAN ubat dalam bekas yang asal, jangan tanggalkan label ubat asal yang mengandungi maklumat seperti nama ubat, kekuatan ubat, cara pengambilan, kaedah penyimpanan dan tarikh luput.

5. SIMPAN ubat di tempat yang tidak dapat dilihat atau dicapai oleh kanak-kanak.

Menyimpan dan meletakkan ubat jauh daripada kanak-kanak adalah cara penyimpanan yang selamat. Meletakkan ubat di tempat yang tinggi dan bekas yang penutupnya tidak dapat dibuka (child resistant cap) dapat mengelakkan kanak-kanak daripada termakan ubat yang boleh membahayakan mereka.

1. JANGAN simpan ubat anda di dalam kereta dalam jangkamasa yang lama.

2. JANGAN simpan ubat yang berlainan dalam bekas yang sama dan bercampur aduk.

3. JANGAN simpan ubat anda di tempat yang terdedah kepada cahaya matahari, suhu tinggi dan kawasan yang lembap seperti di tepi tingkap, di atas peti sejuk dan di dalam bilik mandi.

4. JANGAN simpan ubat di dalam peti sejuk kecuali diarahkan berbuat demikian.

5. JANGAN simpan ubat yang telah tamat tarikh luput, rosak atau hilang labelnya.

Sumber : Dr Zubaidi Hj Ahmad


Ikut Cara Mudah Ini Jika Mahu Kulit Muka Bersih & Gebu, Nombor 3 Paling Senang Nak Buat Tapi Kena Rajin.

Mendapatkan kulit wajah yang cantik dan gebu bukan semata-mata memakai produk yang mahal. Yang penting kena usaha dan rajin.

Jika ada masa lapang di hujung minggu ini, apa kata ibu-ibu cuba cara alami dengan menggunakan bahan-bahan sedia ada di dapur anda. Lebih senang, cepat dan tidak perlukan sebarang kos.

Malah cara ini juga lebih selamat dan diyakini. Jom cuba semua langkah ini.

Skrub Beras
Ya anda harus melakukan urutan skrub pada wajah. Paling tidak sebulan sekali. Skrub beras antara yang sangat disyorkan buat semua wanita. Skrub ini bukan hanya menanggalkan sel kulit mati bahkan melembut dan membersihkan kulit wajah. Rajinkanlah diri untuk mengisar beras yang dicampur dengan sedikit yogut asli. Sapukan pada wajah dan biarkan kering. Kemudian sentallah kulit hingga bersih. Kena buat!

Minum Minyak Kelapa Dara
Mengamalkan minum minyak kelapa dara antara yang patut anda lakukan. Amalan ini sebenarnya bukan hanya sihat untuk dalaman tetapi cukup baik untuk kulit luaran. Ia merawat sel kulit serta merawat masalah kulit kering. Tambahkan minyak sebagai diet harian dan lihat hasilnya.

Ratakan Ais Batu
Ini paling senang malah langsung tak perlukan kos. Percuma! Jangan bagi alasan sukar atau malas hendak lakukannya. Ambil ketulan ais dan ratakan pada seluruh wajah. Proses ini meningkatkan peredaran darah pada wajah dan hasilnya kulit lebih lembut dan cantik. Malah ia juga mengetatkan liang pori dan membantu merawat jerawat. Hebat!

Mist Air Semulajadi
Semburan air semulajadi buat wajah anda kekal lembap dan bersinar. Ketika waktu kering, semburkan sedikit mist ini ke wajah. Mencuba produk air semulajadi atau organik antara yang disarankan. Jika perlu, gunakan air teh hijau dan semburkan ke wajah.

Jangan Lupa Detoks
Jangan pula lupa detoks dengan air lemon. Detoks air lemon pada waktu pagi akan memberi keajaiban kerana ia membersihkan perut anda dan perut yang bersih. Malah kulit juga lebih bersih dan sihat. Perah satu biji lemon ke dalam satu gelas air suam dan minum setiap hari. Mahu lebih sedap dan berkhasiat, tambahkan sedikit madu.


“Orang Tengok Susah, Nak Hadapi Lagi Susah. Tapi Saya Kena Kuat.” Ibu Bayi Derita 7 Penyakit Luah Rasa Hati.

Tabahnya ibu ini punya anak berusia dua tahun yang mempunyai 7 penyakit. Lebih menyedihkan anak ketiga ini merupakan anak bongsu perempuan tunggalnya. Kisah anak kecil ini yang bernama Siti Nurjannah Umaira  telah menarik perhatian ramai.

Ini kerana anak kecil ini terpaksa melalui pelbagai penderitaan dengan dibebani tujuh penyakit itu yang berlaku satu dalam 4,000 kelahiran yang dikenali sebagai sindrom ‘vacterl’  iaitu  mengalami masalah buah pinggang, jantung, paru-paru kecil, tulang tidak sempurna, sumbing lelangit, sukar menelan makanan dan bercakap.

Anak pasangan Ahmad Zainuddin Abdul Rahman, 45 dan Siti Norzurain Fatima Ab Razak, 31, yang tinggal di Perumahan Banjir Kuala Teh itu mengidap penyakit berkenaan sejak dilahirkan hingga kini.

“Doktor menempatkannya ke Unit Rawatan Rapi Neonatal (NICU) selama empat bulan dan dua bulan di wad biasa sebelum dibawa pulang.”

Siti Norzurain Fatima berkata, Siti Nurjannah Umaira yang juga anak bongsu daripada tiga beradik menjalani rawatan jantung dan buah pinggang di HOSHAS serta akan ke Pusat Perubatan Universiti Malaya (PPUM) tiga bulan sekali untuk merawat tulang.

“Kini, anak saya tidak mampu berjalan dan duduk. Saya perlu mendukungnya. Dia juga tidak boleh makan makanan keras kecuali susu yang perlu dimasukkan melalui hidungnya.

“Dia memerlukan sekurang-kurangnya tiga tin susu khas. Kami bernasib baik Klinik Desa Kuala Teh menyumbang dua tin susu sebulan.”

Bukan itu sahaja cabarannya, anak sulungnya Adi Putra, 10, turut mempunyai masalah jantung berlubang tetapi semakin pulih selepas dua kali membuat pembedahan. Juga bagaikan sudah jatuh ditimpa tangga, wanita ini juga menjadi ketua keluarga menyara keluarga setelah suaminya terpaksa berhenti kerja tahun lepas ekoran penyakit saraf.

Untuk mengetahui lanjut wartawan Majalah Keluarga, menghubungi wanita ini untuk perkongsian hidupnya. Namun apa yang dikongsi sungguh inspirasi. Sesungguhnya wanita ini redha dengan dugaan yang dihadapinya dan kuat demi untuk keluarganya.

Kini beliau menggalas tugas sebagai ketua keluarga setelah suaminya tidak mampu lagi menyara keluarga masalah saraf. Ikuti kisah wanita tabah ini.

“Saya redha dengan masalah kesihatan yang dihadapi oleh Nurjannah. Tambahan pula, sebelum ini, anak sulung saya pun pernah disahkan sakit jantung. Namun saya kena kuat demi keluarga saya.”

PERKEMBANGAN ANAK

“Saya bersyukur, Nurjannah anak yang tidak banyak meragam, walaupun tidak boleh berjalan, tidak boleh duduk seperti anak-anak normal lain. tetapi untuk saya menjaganya. Jika tidur malam, esok paginya dia akan bangun dalam kul 6 pagi. Memang tak meragam macam anak normal lain.”

“Buat masa ni anak saya hanya boleh menyebut, ‘mama’ sahaja. Mungkin masalah sumbing yang dihadapinya.

Harapan saya, anak saya dapat menjalani pembedahan sumbing lelangit. Saya harap selepas pembedahan, anak saya boleh bercakap dengan normal.

“Harapan saya, semoga Nurjannah dapat sihat selalu dan moga menjadi anak yang normal lain.”

ADA REZEKI BUAT ANAK

Mengakui kos perubatan dan keperluan Nurjannah mencecah sehingga RM1 hingga RM2K, termasuk susu khas, ubatan dan lampin pakai buang, namun wanita ini percaya kepada rahmat rezeki. Jauh di sudut hatinya, melahirkan syukur, pihak hospital turut memberi bantuan susu khas dan bantuan sumber kewangan oleh Majlis Agama Islam Pahang turut membantu.

Namun ini tidak bermakna, dirinya tidak berusaha, masih perlu mencari pendapatan lain untuk meneruskan kehidupan mereka sekeluarga dengan tiga anaknya dan suami yang menghidapi penyakit saraf.

“Memang orang tengok susah. Nak hadapinya lagi susah. Tapi saya kena kuat demi keluarga.

“Jika kita sedih, anak-anak pun akan sedih. Saya kena sihat untuk membantu menyara keluarga.”

KASIH SEORANG IBU / ISTERI

“Saya akui pada awalnya rasa susah setelah suami terpaksa berhenti kerja awal tahun ni akibat penyakit saraf yang menyerang diri suami. Sebelum ini suami bertahan walaupun dah lama sakit saraf. Tetapi tidak mampu lagi untuk meneruskan kerjanya. Memang sedih. Tetapi suami terima seadanya suratan takdir.

“Sejak itu, saya sepenuh masa menyara keluarga dengan menjual kuih dan nasi. Sebelum ini, hanya sekadar membantu suami tambah pendapatan sahaja. Tetapi selepas suami berhenti kerja, saya jadikan jualan itu sepenuh masa untuk menyara keluarga.

BANGUN 2.00 PAGI NAK MASAK BAHAN JUALAN

“Sejak berniaga sepenuh masa ini, setiap hari saya bangun seawal 2 pagi untuk memasak juadah makanan jualan saya. Biasanya saya akan tidur dalam jam 10 malam. Suami ada juga membantu di rumah sekadar yang dia mampu.

“Jam 6 pagi saya akan uruskan dua anak, sulung dan kedua untuk menghantarnya ke sekolah yang berdekatan dengan rumah.

“Pada masa yang sama, saya akan menghantar kuih muih dan nasi jenis berlauk di kedai makanan disekitar kawasan ni.

“Tetapi biasalah berniaga ni, kadang ada jualan yang tak habis. Memang kadang sedih. Tetapi saya percaya, jika hari ni tak ada rezeki, esok ada rezeki. Moga ada rezeki untuk anak-anak.

Dalam pada itu, keluarga sebelah suami juga turut membantu apa yang perlu. Wanita ini yang merupakan anak tunggal yang kematian bapanya sejak 16 tahun dan ibunya sejak 5 tahun lalu, menetap di rumah pusaka arwah ayahnya.

Kepada orang ramai yang ingin membantu Siti Nurjannah Umaira boleh menyalurkan sumbangan ke akaun Bank Islam Malaysia Berhad (BIMB) 0605502 0344689 atas nama Siti Norzurain Fatima Ab Razak.


“Know Know Got Fiance. Syukur Alhamdulilah.” Sharifah Amani Kini Tunangan ‘ Encik Laju’

Tanpa sebarang berita,  pelakon Sharifah Amani selamat bergelar tunangan orang.

Berita gembira tersebut dimuatnaik empunya diri menerusi hantaran terkini di laman Instagram.

Dalam perkongsian tersebut, sekeping gambar tertera cincin pertunangannya yang disarung pada jari manisnya.

“Tahu-tahu dah bertunang. Syukur Alhamdulillah. Selangkah semakin hampir. Sampai bila-bila,” tulisnya ringkas di kapsyen.

Pemilik nama sebenar Sharifah Amani Syed Zainal Rashid Al-Yahya, 37 melahirkan rasa syukur kerana majlis tersebut telah berjalan dengan lancar mengikut kehendaknya.

Bagaimanapun, anak kepada pelakon senior, Fatimah Abu Bakar ini masih lagi belum mendedahkan gerangan tunangnya itu.

Rata-rata peminat dan raksn selebriti menitipkan ucapan tahniah atas pertunangan tersebut.

Malah, penyanyi Naim Daniel turut menyatakan hasratnya untuk mengadakan persembahan istimewa di majlis perkahwinan Amani.

“Nak nyanyi nanti untuk awak dan Encik Laju,” tulisnya.


Perangainya Persis Mak Saya, Beza Dengan Ummi Dia Ni.” Ogy Ahmad Daud Dedah Sisi Anak, Anggap Aminah Anugerah Terindah!

Setiap ibu bapa mahukan yang terbaik buat anak-anak. Kerana itu,doa tidak pernah putus buat si anak. Demikian juga dengan selebriti bernama Ogy Ahmad Daud ini.

Aktres dan pengacara popular  ini berkongsi bait-bait kata yang cukup bermakna buat permata hati yang juga cinta hatinya.

Rupa-rupanya,  9 November yang lalu, genap usia Nur Aishah Aminah 14 tahun.

Ogy yang memanggil anaknya dengan panggilan Aminah menyatakan perangainya saling tak tumpah seperti arwah ibunya yang juga seniwati terkenal, Allahyarhamah Hajjah Saadiah Baharom yang begitu lemah lembut orangnya.

“Lahirnya 9hb nov 2007, Nur Aminah Aishah cinta hatiku. Saya panggil Aminah, dia bahasakan diri dia Aishah.

“Perangainya persis arwah mak saya, lemah lembut orangnya.

“Beza sungguh dgn ummi dia ni opposites attract. Maka itu Allah berikan Aminah pada ummi tau,” ungkap Fauziah yang juga cukup bersyukur dengan kehadiran Aminah yang dianggap merupakan satu anugerah yang terindah.

Bukan itu saja malah Ogy turut menitipkan pesanan cukup bermakna buat gadis manisnya itu.

“Selalu saya berkata pada Aminah, “Aminah tak perlu jadi genius tapi Aminah perlu menjadi manusia yang beradab”.

“Ummi loves you so much Aminah. Terima kasih Allah berikan Nur Aminah Aishah pada ku, hingga ke akhir hayat ummi akan menyayangi dan memelihara Aminah.

Sumber / Sumber Foto : Facebook Fauziah Ahmad Daud


“Doktor Kata Jangka Hayat Saya 6 Bulan.” Kanser Darah, Roslan Aziz Reda.

Siapa yang tak kenal dengan  Roslan Aziz yang terkenal semasa era kemasyhuran muzik Melayu sekitar awal 1990-an.

Terbaru kisah mengenainya apabila pada usia 60 tahun, diuji dengan kanser limfoma atau kanser darah.

Menurut laporan,  barah itu telah melepasi tahap empat.

Roslan memberitahu bahawa sangat positif dan sentiasa mengingatkan dirinya bahawa dia harus menerima apa sahaja kemungkinan dengan tabah dan reda.

“Sudah tentu mula-mula saya amat bersedih apabila doktor mengesahkan saya menghidap kanser tetapi saya sangat bersyukur walau didiagnos kanser, keadaan saya tidaklah begitu teruk.

“Saya sedar bahawa hidup yang akan saya lalui sangat singkat kerana penghujung kanser itu adalah mati.”

Roslan berkongsi cerita keadaannya kepada Astro AWANI dalam pertemuan di kediamannya di Kampung Datuk Keramat di sini, baru-baru ini.

Tempoh 6 bulan

Dalam pada itu, Roslan mendedahkan dia hanya mempunyai tempoh 6 bulan.

“Saya diberitahu oleh doktor hanya ada masa sehingga enam bulan untuk hidup. Kalau dibuat kira-kira Jun ini hayat saya berakhir.

“Saya tahu saya akan mati, jadi saya kena buat persiapan. Tiada apa-apa yang perlu ditangisi lagi, cuma saya akan tidak akan berjumpa dengan isteri saya lagi, begitu juga dengan anak-anak.

Keluarga Talk: PUASA MENDIDIK JIWA KELUARGA SAKINAH

Bintang Kecil: APA ITU NUZUL QURAN

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Ibu Rindukan Senyuman Abang Tu”- Luah Ibu Ni, Berkongsi Derita Anak Hidap Kanser Otak Tahap 4!

Hati ibu mana yang tidak luluh bila anak yang selama ini sihat membesar di depan mata, tiba-tiba dikhabarkan menghidap penyakit kronik. Bukan calang-calang jenis penyakit yang ditanggung; barah otak tahap 4!

Itulah dugaan besar yang harus diterima oleh Puan Nurul Ashiqin Bt Abd Rahman, 29 tahun bersama seisi keluarganya.

Menerusi akaun Facebook miliknya, ibu muda ini meluah rasa dan berkongsi derita yang ditanggung oleh anaknya serta memohon agar ramai mendoakan kesihatan anaknya itu.

Semoga keluarga ini terus tabah dan buat adik Huzaifah marilah kita sama-sama doakan  semoga diberi kesembuhan, Amin.

Ini perkongsiannya.

Asalamualaikum, saya ibu kepada MUHAMMAD AL HUZAIFAH BIN AHMAD FARHAN anak kami yang berusia 3 tahun 5 bulan ,under doc hospital Pulau Pinang, telah 2 kali menjalani operation otak.

Berharap anda mendoakan anak saya yang menghidap kanser otak stage 4 supaya dipermudahkan segala urusan, di angkat segala kesakitan, sentiasa berharap ada kejaiban buatnya.

6/7/19 tiba-tiba tak boleh berjalan dah di sahkan menghidap kanser otak, sama-sama kita doakan semoga dia sembuh, mohon share supaya ramai yang mendoakan anakanda saya amin yrab alamin.

Ini pula perkembangan terkini anaknya yang dikongsikan bertarikh 20/9/19.

Sejak semalam keadaan abang merosot sikit, air liur dah start meleleh banyak dan kepala senget belah kanan, sebab kanser tu stay kat belah kanan, harap abang ok la.

Mengimbas kembali sebelum disahkan mengidap kanser, nyata anaknya itu sama seperti kanak-kanak lain. Aktif dan bijak.

Ramai yang tanya sejak bila Huzaifah sakit, Huzaifah sebelum ni kanak-kanak biasa jugak lari sana lari sini, petah berkata-kata , bijak sangat, umur 1 tahun 8 bulan dah pandai cakap,umur 2 tahun lebih dah pandai baca doa makan sampai habis, abang baik semua orang sayang abang, lesung pipit abang, ibu rindukan senyuman abang tu.

Kisahnya bermula 6/7/19 tiba-tiba bangun dari tidur dia tak boleh jalan, ibu terkejut keputusan doktor yang mengatakan abang menghidap kanser otak, sampai la sekarang ibu masih menantikan abang sembuh,semua sekelip mata ibu rasa macam dalam mimpi, ibu abi menangis bila kenangkan abang, ibu abi tak nangis depan abang, ibu tak nak abg sedih.

Ibu berharap satu hari ada kejaiban buat abang, abang boleh berjalan, abang sihat , semua orang terus doakan abang , ramai yang melawat abang, ramai yang sedekahkan abang duit,, ramai yang tak putus-putus tanya khabar, rezeki anak ibu ramai yang sayang abang.

Ibu sentiasa berharap abg kuat. ❤❤


“Nak Bawa Ibu Bapa, Isteri & Ibu Mentua Tunai Umrah.” Dulu Jual Nasi Lemak, Apex Juara Mentor 2019 Tekad Ubah Nasib Keluarga

“Niat asal memasuki Mentor Milenia 2019, saya nak bawa ibu bapa, isteri, dan ibu mentua mengerjakan umrah. Saya juga ada perancangan untuk buat majlis makan bersama peminat di Terengganu sebagai tanda terima kasih,” katanya.
“Saya benar-benar berharap kejayaan ini bakal mengubah nasib keluarga saya kepada lebih baik. Apalagi saya cuma seorang penyanyi jalanan dan isteri peniaga nasi lemak kecil-kecilan," ujar juara Mentor Milenia 2019, Apex Tadjudin atau nama penuhnya Ahmad Amirul Hafizi Ahmad Tadjudin, 23.

Apex ketika ditemui berkata, dia memang sudah lama menyimpan niat itu dan bersyukur rezeki berpihak kepadanya untuk membawa trofi juara program berkenaan.
Menurut Apex lagi, dia berazam mengotakan janjinya membawa orang tersayang mengerjakan umrah selepas memperoleh wang kemenangan sebanyak RM100,000.
“Pertama sekali, saya bersyukur kepada Allah kerana memberi rezeki ini. Saya berbesar hati kerana sebelum ini tidak pernah memasuki mana-mana program realiti dan apabila sampai ke tahap ini, saya sangat berbangga.
Apex juga berazam untuk mengubah nasib keluarganya dan mengembangkan perniagaan nasi lemak yang diusahakan isterinya di kampung halaman.

“Pertamanya, saya akan mencari rumah sendiri memandangkan sekarang masih tinggal bersama mentua. Saya juga mahu membuka kedai untuk isteri saya mengembangkan jualan nasi lemaknya yang sekarang cuma dijalankan di gerai depan rumah saja,” katanya.
Malam tadi, Apex melakar kejayaan manis apabila muncul sebagai juara Mentor Milenia 2019 yang berlangsung di Studio Sri Pentas 2, Plaza Alam Sentral, Shah Alam.

Apex yang juga protege kepada mentor, Hazama, meraih RM100,000 tunai berserta trofi, dan dua buah motosikal Benelli RFS 150i.
Selain itu, dia juga dihadiahkan lagu pertamanya ciptaan Faizal Tahir berserta video muzik dan dijadikan lagu tema drama di TV3, waktu promosi TV dan radio bernilai RM500,000, dan dokumentari pendek kisah sepanjang di Mentor Milenia untuk siaran di saluran YouTube TV3.

Apex menewaskan tiga protege lain iaitu Daus Husny selaku naib juara, Aedy Kama (ketiga), dan Rika Riana (keempat).


Rupanya Tidur Lewat Dan Tidak Selera Makan Punca Murid Tahun Enam Pengsan, KKM Sedia ‘Guideline’ Sebelum Pergi PPV.

Tular video seorang pelajar pengsan di Pusat Pemberian Vaksin (PPV) Encore Klebang pagi semalam (30 sept 2021). Ekoran penyebaran video itu menimbulkan kebimbangan dikalangan ibu bapa.

Pelbagai reaksi daripada netizen khabar mengejut itu. Bagaimana keadaan kembali reda setelah Timbalan Pengarah Kesihatan Negeri (Kesihatan Awam), Dr Rusdi Abd Rahmad memberi penjelasan mengenai hal berkenaan.

Menurut beliau hasil siasatan mendapati selepas kejadian, mendapati murid lelaki berusia 12 tahun itu juga tidak berselera makan dan hadir secara ‘walk in’ bersama keluarganya ke PPV terbabit.

Murid sekolah rendah disahkan tidur lewat iaitu pada jam 2 pagi dan hanya makan sesudu nasi lemak.

Katanya, ketika proses vaksinasi murid itu agak gementar tetapi tiada sebarang kesan sampingan yang dilihat sejurus selepas vaksinasi atau sepanjang tempoh pemerhatian.

“Murid ini juga tidak mempunyai sebarang masalah kesihatan, malah tidak pernah dimasukkan ke hospital atau mempunyai sejarah alahan sebelum ini.

“Selepas dibawa masuk semula ke PPV dan pegawai perubatan melakukan pemeriksaan mendapati, keadaan murid ini stabil dengan tekanan darah, nadi dan paras oksigen dalam darahnya adalah normal.”

Pastikan anak mendapat rehat yang cukup sebelum ke PPV

Selepas pemerhatian tempoh 30 minit oleh petugas perubatan, murid berkenaan menunjukkan keadaan stabil, sebelum dia dibenarkan pulang.

Dalam pada itu, beliau memberitahu bahawa panggilan telefon susulan kepada keluarga juga dibuat dan mendapati murid itu sihat. Jabatan Kesihatan Negeri (JKN) Melaka bersama Pejabat Kesihatan Daerah (PKD) akan memantau tahap kesihatan murid berkenaan dari semasa ke semasa.

Beliau juga menasihati supaya ibu bapa dan penjaga yang akan membawa anak untuk vaksinasi dinasihatkan supaya memastikan anak mereka mendapat rehat yang secukupnya dan makan sebelum hadir ke PPV.

Guideline sebelum ke Pusat Pemberian Vaksin

Dalam pada itu, ibu bapa boleh ikuti panduan ini sebagai persiapan sebelum membawa anak ke PPV.


Rupanya Lirik Lagu Isabella Kisah Benar Berkenalan Gadis Kacukan Melayu-Inggeris.

Hari ini khabar duka buat kita semua apabila pelakon, pelawak dan penulis lirik, Bob Lokman telah meninggal dunia di kediamannya di Kota Bharu, Kelantan pada Jumaat.

Difahamkan penulis lirik yang berusia 58 tahun meninggal dunia akibat komplikasi jantung. Arwah meninggalkan seorang balu, Relawati Daud dan tujuh cahaya mata.

Bak kata perpatah, harimau mati meninggalkan belang, manusia mati meninggalkan nama. Pemergian Bob Lokman mengingatkan kita kepada lirik lagu Isabella dan Taman Rashidah Utama.

Siapa sangka lagu Isabella mencipta fenomena buat rakyat Malaysia, bahkan di negara jiran , Indonesia. Lagu itu ciptaan komposer ternama, Datuk M. Nasir dan dinyanyikan oleh kumpulan Search punya lirik yang hebat!

Mengimbau penghasilan lirik paling diminati ramai itu, menerusi temubual arwah bersama Astro Awani suatu ketika dulu, rupanya ia adalah kisah benar perkenalaan arwah dengan seorang gadis berdarah campuran Melayu -Inggeris.

Ketika itu Allahyarham Bob berusia 25 tahun apabila komposer terkenal, Datuk M. Nasir menyerahkan kaset yang mengandungi demo lagu berkenaan kepadanya untuk ditulis lirik.

Kini lagu Isabella tetap ‘evergreen’ buat kita semua. Sesunguh ia sebuah lirik yang indah.

Allahyarham sudah menulis 350 lirik sepanjang bergelar penggiat seni meninggalkan kenangan buat kita semua.

Semoga roh arwah Bob dicucuri rahmat dan ditempatkan dalam kalangan orang yang beriman.


Anak Ketiga Nabil Mahu Doktor Rahsiakan Jantina. Inginkan Kejutan Rupanya

Sesungguhnya kelahiran cahayamata adalah idaman setiap pasangan suami isteri. Ia pastinya mewarni kehidupan dan menjadi penyeri sebuah rumahtangga.

Telah memiliki dua orang anak perempuan, sudah pasti pelawak dan pengacara terkenal Nabil Ahmad pasti kini mengidamkan cahaya mata lelaki apabila isterinya Zira Ayub disahkan hamil.


Rupanya Nasi Sejuk Bagus Untuk Diet & Kencing Manis

Ramai kurang menggemari nasi sejuk. Tahukah anda nasi yang disejukkan akan berkurangan nilai kalorinya jika dibandingkan dengan nasi panas?

Nak tahu lanjut ikutiperkongsian pakar kimia Fatimah Salim memberi penjelasan.

Tahukah anda nasi berlebihan yang sudah sejuk, selain dari dibuat nasi goreng, boleh buat macam-macam kalau kreatif.

Boleh buat apam nasi, lempeng, blend buat bubur, cengkodok, nugget, goreng buat inti popia, campur telur dadar, kukus atau renjis dengan air dan panaskan dalam microwave makan seperti biasa.

Kalau malas sangat, beli saja tepung cucur adabi dan campur nasi, boleh pilih versi manis atau masin. Ada yang rajin keringkan dan goreng buat bepang atau bertih.

Kebetulan cerita pasal nasi semalam atau nasi sejuk, jom baca info yang saya pernah kongsikan dulu pasal rendah indeks glisemik nasi yang sejuk jika dibandingkan nasi baru masak.

Tahukah anda nasi yang disejukkan akan berkurangan nilai kalorinya?
Asasnya, beras mengandungi karbohidrat berstruktur komplex (aka kanji) iaitu amylose dan amylopectin. Kedua kanji ini terbentuk daripada rantaian gabungan ratusan ribu molekul kecil glukosa.

Semasa memasak nasi, kedua molekul kanji ini akan mengalami proses pengelatinan melalui tindakbalas air dan haba.

Iya, inilah proses perubahan rupa dan tekstur beras kepada nasi. Proses pengelatinan ini penting untuk proses pencernaan supaya mudah dicerna oleh enzim dalam sistem penghadaman kepada karbohidrat ringkas iaitu glukosa.

Molekul glukosa inilah yang akan diserap ke dalam darah. Semakin banyak molekul glukosa yang berjaya terhasil semasa pencernaan kanji, semakin banyak molekul glukosa yang akan berjaya diserap ke dalam badan, semakin tinggi indeks glisemik.

Indeks glisemik merujuk kepada kepekatan glukosa dalam darah setelah makan (postprandial glucose level).

Proses pencernaan karbohidrat bergantung kepada size makanan, jenis masakan, saiz suapan, daya kunyahan dan proses pencernaan dalam mulut oleh enzim amylase dan dalam usus kecil oleh enzim alpha-glucosidase. Namun, faktor yang paling utama ialah sifat kimia dan fizikal komponen kanji yang terdapat dalam makanan berkenaan.

Dapatan kajian membuktikan menyejukkan nasi sebelum makan dapat menukarkan sifat kanji kepada kanji degil (resistant starch) yang bermaksud sukar untuk dicernakan oleh enzim pencernaan. Ini kerana, apabila nasi disejukkan, kanji akan mengalami proses penyusunan semula struktur rantaian molekul glukosanya menjadi lebih padat daripada struktur kanji yang asal.

Proses ini dikenali dengan retrogradation.
Keadaan ini akan menyebabkan proses pencernaan menjadi lebih sukar di mana susah bagi enzim tadi untuk memecahkan kanji kepada molekul kecil glukosa.

Dengan berkurangnya molekul glukosa yang terhasil, maka berkuranglah molekul glukosa yang diserap ke dalam darah, maka rendah kesan glisemiknya dan kuranglah hasil kalorinya ke atas badan.

Apakah yang berlaku kepada kanji degil ini?
Disebabkan kanji degil ini tidak mampu dicernakan oleh enzim yang berkaitan dalam sistem penghadaman, maka ianya akan ditolak ke dalam usus besar dan akan difermentasi oleh bakteria di sana. Proses penguraian oleh bakteria ini akan menghasilkan gas hidrogen, metana dan asid lemak.

Asid lemak akan digunakan oleh badan, manakala gas hidrogen dan metana ini jika tidak dikeluarkan (dalam bentuk kentut) boleh menyebabkan kembung atau orang lama panggil dengan istilah angin.

Menariknya sesetengah individu tidak terkesan dengan pengumpulan gas kerana kepelbagian jenis bakteria dalam usus besar mereka. Semasa proses penghuraian, jenis bakteria yang berlainan akan menghasilkan bahan kimia gas yang berlainan.

Bahan-bahan kimia gas ini akan bertindakbalas sesama sendiri dan saling meneutralkan. Maka, tiadalah gas yang terkumpul, tidaklah akan kembung.
Disebabkan rendah indeks glisemik, nasi sejuk bagus untuk mengurangkan risiko kencing manis dan kegemukan.

 Namun, mereka yang menghadapi masalah ‘kembung’ tidak digalakkan disebabkan kebarangkalian pengumpulan gas dalam usus besar.
Dan yang paling penting adalah JUMLAH HIDANGAN harus diambil kira untuk mendapatkan kesan ini. Walaupun makan nasi sejuk, jika kuantiti yang diambil adalah banyak, tiada manfaatnya juga.
Nota: Nasi sejuk yang dimaksudkan di sini ialah nasi yang TIDAK basi ya. Cara untuk menentukan nasi sudah basi atau belum ialah dengan melihat perubahan dari segi rupa, warna, tekstur dan rasa. Sekiranya nasi masih lagi berkeadaan baik, maka bolehlah dimakan. Jika tidak, boleh buang, bagi haiwan ternakan atau dijadikan baja tumbuhan saja.
Semoga bermanfaat!
ChM Dr Fatimah Salim
Ahli Kimia

Sumber: Fatimah Salim


Tanam Pokok Bunga Ros Nak Bagi ‘Rajin’ Berbunga,  Wanita Ni Kongsikan Cara Perlu Buat!

“Dulu kalau beli pokok bunga ros ni memang masa beli tu saja la dapat tengok bunganya. Jangan kata nak tengok bunga pokok dapat hidup pun dah cukup bertuah. Tapi lepas dapat petua dari cikgu sekolah dan cuba praktikkan memang menjadi-menjadi pokok ros saya ini. Non stop blooming siap dapat buat anak pokok lagi.”

Mungkin ini bukan sahaja menjadi pengalaman menyeronokkan buat Puan Azni bahkan sesiapa pun bila melihat pokok ros yang ditanam hidup subur dan berbunga lebat, tentu sahaja hati kita juga turut sama berbunga riang.

Jadi mungkin kita juga ingin tahu apakah petua yang dimaksudkan oleh Puan Azni itu, agar kita juga boleh dipraktikan dan mendapat hasil pokok bunga ros yang berkembang segar.  Jom semak.

PETUA ROS BERBUNGA LEBAT

1.Kena buang daun-daun yang rosak. Jika ada sahaja daun-daun berwarna kuning kena cepat-cepat cabut dan buang.

2. Bila bunga sudah telajak kembang,  saya gunting dan cucuk di tanah. Nanti pokok tersebut akan keluar pucuk baru.

3.Saya letak kulit telor. Kulit telor lepas masak telor dadar atau buat nasi lemak tu saya hancurkan pakai tangan. Kemudian saya letak dalam pasu. Bila letak kulit telor, daun pokok ros pun lebih besar macam mula-mula beli dulu.

4. Satu lagi bila beli dari nursery kena keluarkan pokok tersebut dan tanam di dalam pasu yang lebih besar. Biasanya dalam satu pasu akan ada dalam 4 batang pokok. Oleh itu, tanam balik 2 batang dalam 1 pasu. Itu tips personal. Alhamdulillah hidup. Kalau biar sahaja dalam pasu yang nursery bagi itu memang tak akan hidup.

5. Saya bagi direct sunlight sahaja. Rumah saya tiada pokok besar lagi. Sebab kawasan baru. Siram tu kalau hujan saya tidak siram langsung.  Tapi kalau panas memang saya siram 2 kali sehari. Pagi dan petang.

Ekstra info :  Bab kena buang bunga sebelum layu memang main peranan. Sebab saya penah tinggal lama pokok ni dan masa itu bunga itu sudah kembang sangat-sangat, bila layu di pokok dia akan beri kesan pada pokok. Mati pokok saya tu.

Gunting batang bunga yang kembang sangat tu. yang sudah nampak dia punya debunga hitam-hitam. Kalau nak cucuk kat tanah kena gunting bagi ada daun skali. Kalau tidak ada daun dia tak akan bertunas. Selepas kelua tunas tu, bunga boleh potong dan buang. Kalau tidak nanti ia akan matikan tunas baru tersebut.

sumber : Azni A. R Azizan via Kebun Bandar: Jom Tanam Sendiri


Lelaki Ini Tunjuk DIY Bakul Kain Beroda Dengan Hanya RM2.10 Aje. Kreatif!

Rumah yang bersih dan kemas adalah impian setiap pasangan suami isteri. Bagi isteri yang bekerjaya tentunya tidak punya banyak masa di rumah. Sudah tentu urusan mengemas rumah dilakukan pada hujung minggu.

Dalam pada itu, bagi yang mempunyai anak ramai sedang meningkat remaja tentu lebih banyak pakaian perlu dibersihkan. Termasuk hal mengeringkan kain. Ketika ini, nak angkat bakul memang berat.Maklumlah banyak kain yang perlu dibersihkan.

Menerusi perkongsian ini, anda dapat belajar DIY menyediakan bakul beroda supaya bakul yang penuh dengan kain dapat diuruskan dengan mudah. Tak perlu angkat bakul yang penuh dengan kain, sebaliknya hanya tolak sahaja. Malah bakul beroda ni, boleh jadi tempat untuk menyimpan permainan anak-anak kecil.

DIY bakul beroda ini dikongsikan oleh Encik Saiful Hifzudeen dengan hanya bermodalkan RM2.10 sahaja.

IKUTI PERKONGSIA INI.

Wife selalu mengadu berat nak angkat bakul basuh baju. so saja rajinkan diri DIY bakul beroda utk memudahkan dia time saya takda kat rumah. harap bermanfaat. roda kat kedai ecoshop rm2.10 je.

Bahan-bahan: Empat roda dan double slided tape

Dah siap!

Video step mudah DIY


“Seluar Senteng, Belacan” Gelagat Comel Anak Hanis Zalikha Buat Netizen Terhibur

Kanak-kanak kecil ni sememangnya penuh dengan ragam yang ada kalanya tak terjangkau dek akal. Tapi, kadangkala ada juga ragam yang boleh menghiburkan hati.

Baru-baru ni tular satu video hantaran yang dikongsikan di media sosial pelakon dan usahawan Hanis Zalikha yang memaparkan telatah anak perempuannya Alisa Aisyah.

Dalam video tersebut, Alisa kelihatan gembira dan ceria apabila dapat bersiar-siar menaiki motor bersama bapanya, Hairul Azreen.

Bersama kapsyen yang ditulis oleh Hanis Zalikha turut mengundang tawa disebabkan perkataan ‘seluar senteng’ dan ‘belacan’ yang dipakai anaknya itu.

“Belum habis emo anak nyanyi lagu jingglebell, pak dia pi bawak naik motor.

“Dengan seluar senteng dia melenggang pi kedai Weh seluar belacan umur setahun duluuu aaaa,” tulisnya.

Tak cukup dengan seluar belacan, Alisa juga mencuit hati ramai dengan aksi memakai helmet besar berwarna kuning ketika memasuki sebuah kedai serbaneka.

Video yang berdurasi hanya beberapa minit itu juga telah mendapat perhatian ramai termasuk rakan selebriti yang turut terhibur dengan kecomelan Alisa.

Untuk rekod, pasangan selebriti Hairul Azreen dan Hanis Zalikha ini mendirikan rumah tangga pada Jun 2015 dan dikurniakan dua orang cahaya mata, Yusuf Iskandar dan Alisa Aisyah.

Sumber: Instagram Hanis Zalikha


Wanita Selalu Marah Anak & Tak Boleh Kawal Emosi Tanda Dahagakan Perhatian & Cinta Suaminya. Deep Perkongsian Ebit Lew Ni!

Memahami hati seorang wanita bernama isteri sebenarnya tidaklah rumit. Apa yang mereka ingini adalah berasa selamat, ingin rasa ada ikatan emosi dan yakin bahawa ada suami disisi yang akan bersama mereka untuk seumur hidup.

Namun tidak semua suami memahami dan menganggap isteri terlalu manja dan mahukan perhatian setiap masa. Padahal mereka hanya mahu seorang suami lebih peka dengan mereka. Si isteri inginkan perhatian. Mereka ingin disayangi.

Apabila suami asyik sibuk fokus pada kerja mahupun minat sendiri menyebabkan isteri rasa terabai dan itu yang menimbulkan konflik dalam diri. Akhirnya yang menjadi mangsa adalah anak-anak.

Perkongsian dari Ustaz Ebit Lew akan satu kisah suami ini cukup menyentuh hati. Bagaimana seorang suami meminta bantuan dalam menangani si isteri yang suka marah-marah dan menjerit pada anak-anak.

Ini antara saranan Ustaz Ebit Lew kepada para suami yang selalu menjadi punca isteri selalu marah. Berikut perkongsiannya.

Memahami hati isteri yang selalu marah dan menjerit pada anak-anak.

Seorang suami minta nasihat mengenai isterinya. Isterinya asyik marah anak-anak. Anak saya 3 orang ustaz. Isteri asyik mara dan jerit pada anak-anak. Terasa kasihan pada anak-anak. Terasa tiada hari anak-anak tak kena marah. Kadang-kadang saya tengok isteri saya sayang yang kecil jer. Kakak sulung asyik kena marah jer. Semua salah kakak besar.

Saya takut anak jadi trauma. Dia kalau menjerit atau marah saya rasa nak lari rumah. Kalau saya cuba pertahankan anak saya. Dengan saya-saya kena marah.. Abang nak tahu tak Allah sayang abang. Bila saya dengar ketua keluarga ingin bertanya soalan begini tandanya dia seorang yang baik dan bertanggungjawab. Abang nak bantu dan selesaikan.

Sebenarnya selalu wanita tanya masalah suka cubit dan marah anak-anak. Bila saya dengar saya terus tanya ada bincang dengan suami..itu antara punca utama.

Abang nak tahu tak sebenarnya bukanlah kita nak salahkan sesiapa. Selalunya wanita yang selalu marah-marah anak dan tak boleh kawal emosinya kerana dia dahagakan perhatian dan cinta suaminya.

Dia rindukan suaminya. Dia ingin suaminya bersamanya. Isteri kita wanita yang Allah jadikan sensitif. Jiwa mereka lembut. Mereka dahagakan kasih sayang dan rasa kebersamaan dalam membuat segala urusan rumahtangga.

Wanita ini bila kita dah dapat hati dia. Semuanya akan jadi superb. Juta-juta kali lebih layanan dan kasih sayangnya kepada suami dan anak-anak. Bila dah terluka dan sakit semuanya berubah… Kita perlu sedar.

Dia bukan bibik kita. Dia bukan orang gaji kita. Mereka wanita yang kita nikahi maksudnya ingin kita cintai,sayangi, bimbing dan pembantu kita sehingga syurga Allah. Mereka bukan milik kita. Mereka amanah Allah.

Sebab tu kata ulama pintu agama sebuah keluarga ialah ayah. Pintu agama buat anak-anak ialah ibu. Jika kita membimbing isteri kita dengan Islam dengan cinta dan sayang insyaAllah isteri kita akan bimbing anak-anak kita Islam dengan cinta dan sayang. Mereka dahagakan belaian dan kasih sayang.


Rupanya Tak Perlu ‘Topup’ Gas Aircond, Juruteknik Aircond Ini Beri Penjelasan Yang Ramai Tak Tahu.

Dalam tempoh itu,untuk memastikan aircond sentiasa sejuk dan tidak bermasalah, aircond perlu diservis.

Bagaimana pun, biasanya ada segelintir akan ervis aircond apabila ada masalah. Sedangkan untuk memastikan aircond tahan lama, servis harus dilakukan secara berkala untuk mengelak kerosakan yang lebih teruk.

Selain servis aircond ada juga yang mahu menambah gas aircond. Namun tidak ramai yang tahu bahawa ia bukan keperluan sebagaimana yang dijelaskan oleh seorang
technician tmenerusi akaun TikTok @sayazuhri.

Nak tahu lanjut, jom ikuti video beliau.


“Tiada Istilah ‘Me Time’ Yang Ada Hanya ‘Our Time’.” Isteri Akui Lan Solo Sensitif Perihal Anak-Anak

Berkenalan sejak dibangku sekolah lagi, pasangan ini membuktikan tiada istilah cinta monyet. Jodoh yang kuat membawa mereka ke jenjang pelamin. Hasil perkongsian hidup, pasangan ini dikurniakan empat cahaya mata.

Menelusuri relung hati insan seni bernama Mohd Razlan Mohamed Yusof atau sinonim dengan panggilan Lan Solo mengakui dia dan isteri, Nur Sheila Hassim atau mesra disapa Sheila Razlan yang saling memahami dan sama-sama bekerja keras. Itu yang mengutuhkan kubu rumah tangga mereka sehingga kini.

“Selain menjadi suri dalam hidup saya, Sheila juga merupakan pengurus bagi kerjaya saya. Tak dinafikan, pengorbanan Sheila cukup besar untuk rumah tangga kami. Dia terpaksa melebihkan saya dibandingkan dengan anak-anak. Ada masanya dia terpaksa melepaskan anak-anak pada famili bagi menguruskan saya.

“Baik dalam rumah tangga mahupun kerjaya, kami berdua sama-sama bertatih dari bawah untuk menjadi seperti sekarang. Syukur kerana segala pengorbanan isteri berbaloi. Alhamdulillah, walaupun kini bergelar penyanyi solo namun tawaran tidak putus-putus. Inilah dinamakan rezeki anak-anak.

“Rezeki bila berkeluarga tu berbeza sangat-sangat berbanding saya waktu bujang dulu, kerana itu saya berasa sangat bersyukur. Saya selalu minta pendapat, berkongsi segala masalah saya bersama isteri saya dan dia sentiasa sokong saya susah senang saya dan bila kita usaha InsyaAllah kita akan dapat hasilnya itu nanti,” jelas Lan Solo lagi yang bakal berkolaborasi dalam satu projek bersama bekas anggota asal Kumpulan Kristal tidak lama lagi.

Tambah Lan lagi, dia percaya pada rezeki dan beruntung dapat isteri yang boleh berkerjasama menguruskan kerjaya.

“Alhamdulillah kami sama-sama sentiasa berusaha tanpa rasa putus asa. Sheila sentiasa ada bersama saya ketika jatuh bangun dalam karier sebagai anak seni. Sheila bukan sahaja pengurus yang memahami, malah ibu dan isteri yang bertanggung jawab.

Bawa isteri mengerjakan umrah

Sibuk macam mana pun dengan urusan kerjaya saya, dia masih sempat ‘curi masa’ urusan hal didikan anak-anak. Senang kata, dia boleh berfikir benda lain dalam masa yang sama, sedangkan saya tak mampu berbuat demikian.

“Dalam membesarkan anak-anak, tak dinafikan Sheila lebih tegas saya pula jenis jarang bersuara. Tetapi sekali bersuara anak-anak takut. Memandangkan saya sibuk ke sana ke mari, jadi kalau ada masa terluang, hal anak-anak saya yang uruskan termasuk menghantar dan mengambil mereka dari sekolah. Inilah saja ruang yang ada untuk menikmati momen sebagai seorang ayah,” ujar Lan yang bakal membawa isteri kesayangannya ini mengerjakan umrah tak lama lagi.

Dari me time jadi our time

Melihatkan kesibukan sebagai pengurus dan juga isteri, penulis sempat menitipkan soalan sama ada Sheila ada ‘me time’ untuk melakukan aktiviti yang digemarinya.

“Sejak kahwin sedekad lepas, saya tak pernah ada me time. Sebab saya hanya ada Lan sebagai kawan. Kekok kalau dia tak ada. Kalau pergi meeting yang dia tak ada pun misalnya, saya akan wattsapp atau voice note untuk dia sama-sama bagi keputusan. Bukan saja saya, malah Lan pun tak pernah ada me time dia. Jadi me time adalah masa kami berdua. So jadi la our time,” seloroh Sheila lagi.

Jelas Sheila, kesibukan menguruskan kerjaya Lan tidak membuatkan dia mengabaikan tanggung jawab kepada rumah tangga dan anak-anak terutamanya.

“Kalau tak ada urusan,memang saya sepenuhnya bersama anak-anak. Apabila anak-anak masuk tidur dan siapkan kerja rumah, baru saya sambung balas wattsapp atau apa sahaja pasal kerja.

“Saya dan Lan sangat mementingkan komunikasi dan sentiasa berbincang. Jadikan pasangan keutamaan dalam apa jua situasi. Elakkan berkongsi masalah dengan sesiapa sahaja waima famili sendiri. Dugaan itu yang mengeratkan hubungan. Orang luar tak tidur sebantal dengan kita. Mereka tidak tahu apa, jadi kita tak perlukan orang luar untuk mencorakkan rumah tangga kita,” tegas Sheila lagi.

Lan sensitif tentang anak-anak

Pasangan ini juga pernah diuji ketika Sheila mengandungkan anak keempat apabila bayi tersebut dikatakan mempunyai masalah.

“Apabila xandra disahkan sumbing (klef), saya macam hilang upaya. Saya takut Xandra tak diterima. Jadi,saya korbankan masa kerja untuk bagi sepenuh perhatian pada bayi kami ni berbanding Lan dan anak-anak yang lain. Mujurlah masing-masing memahami dan Lan juga banyak membantu.

“Lan sebenarnya seorang yang sangat sensitif bila bercakap perihal anak. Bukan hanya perihal Xandra, malah hal kakak-kakak dan abang Xandra juga. Dia gigih belajar cara yang betul untuk susukan Xandra supaya Xandra dapat rasa sama seperti yang lain-lain.

“Malah, Lan juga bersengkang mata untuk 30 hari yang pertama untuk belajar apa jua perkara baru tentang Xandra. Bancuh susu, tukar lampin sehingga bila Xandra selsema, Lan belajar untuk sedut hingusnya,” ungkap Sheila lagi.

Lelaki lindungan kaabah

Ditanya mengenai kes kecurangan yang berlaku dalam rumah tangga selebriti sehingga membawa kepada penceraian, jelas Sheila sebagai isteri dia hanya mampu menjaga diri sendiri untuk pandangan suami.

“Selagi namanya lelaki, selagi tu la nafsu dia ada kat mana-mana. Jadi kes sondol menyondol ini bergantung kepada si suami itu sendiri. Setia atau tidak, nampak macam lelaki lindungan kaabah. Tapi apabila orang perempuan melintas pun, menjeling jugak! Fitrah lelaki kan,” ulas Sheila lagi.


3 Cara Cantik & Sihatkan Kulit Muka Dengan Kunyit, Rugi Kalau Tak Cuba!

Kunyit yang menjadi bahan utama ketika menggoreng memang besar manfaatnya buat tubuh kita. Tak hairanlah orang-orang dahulu sering menggunakan kunyit ini dalam sebahagian besar makanan.

Tapi tahu tak kunyit juga mempunyai tugas lebih daripada peranannya di dapur? Anda pasti akan suka dengan kunyit kerana ternyata banyak manfaatnya untuk kecantikan.

Kunyit menerusi beberapa kajian, telah terbukti mempunyai bermacam-macam khasiat perubatan. Kandungan antiseptik yang terdapat pada kunyit mampu mempercepatkan proses penyembuhan luka kecil, kecederaan dan melecet.

Disebabkan kesannya yang menakjubkan pada kulit, pakar kecantikan dari seluruh dunia kini mula menyedari dan menggunakannya ke dalam produk kecantikan masing-masing.

Tidak hairanlah jika kita dapat lihat krim-krim pengecut jerawat berasaskan kunyit. Dan secara tradisionalnya, memang ramai dah gunakan kaedah menumbuk kunyit untuk ‘ditepekkan’ ke muka bagi mengecutkan jerawat.

Kunyit juga dipercayai ada khasiat berguna dalam membantu rawatan penyakit seperti kanser dan Alzheimer. Siapa sangka begitu banyak kegunaannya kan?

Sejak zaman purba lagi, masyarakat India dikatakan sudah menyedari kebaikan kunyit ini kepada kulit. Ia adalah sumber vitamin C dan magnesium yang baik, kandungan serat yang tinggi, vitamin B6, zat besi, potasium dan mangan serta kandungan sodium yang sangat rendah.

Macam Mana Nak Cantik Dengan Kunyit?
Anda tidak perlu bimbang terpaksa berbelanja besar untuk mencuba kaedah rawatan kunyit. Ia boleh dilakukan dengan sangat mudah dan murah dengan keselesaan di rumah sendiri.

Sapu Pada Wajah
Serbuk kunyit boleh digunakan dan dicampur sedikit air atau jus limau nipis. Sapukan pada wajah bagi membantu kulit lebih berseri, selain mengurangkan masalah tompokan pigmen dan seterusnya meratakan warna kulit.

Dalaman Tubuh
Jus kunyit juga boleh dibuat dengan hanya kisar kunyit hidup dengan air kosong, tapis dan hidangkan dengan sedikit asam keping dan gula melaka. Jika diamalkan, ia dikatakan mampu memperbaiki sistem dalaman tubuh badan.

Skrub Kunyit
Anda juga boleh mencuba skrub kunyit dengan mencampurkannya bersama tepung dan air. Sesudah itu mulakan tugas menyental ke seluruh badan sebelum mandi. Ia dikatakan dapat membuang sel kulit mati dan membuatkan kulit menjadi mulus dan sekata warnanya.